Home / VESTI / Vesti iz EPuS-a / Vesti iz Evropskog pokreta u Srbiji Broj 57\nPredstavljen novi pristup formiranju Vade Republike Srbije\nOdržana javna rasprava o budućnosti Evrope\nKonkurs „Putujemo u Evropu 2012“ otvoren do 22. juna\nPoziv organizacijama civilnog društva za učešće u anketi o kapacitetima u oblasti zaštite životne sredine\nOdržano drugo zasedanje Radne grupe „Životna sredina“\nZelena inicijativa obeležila Dan zaštite životne sredine\nU Nišu održan poslednji regionalni trening u okviru projekta razvoj socijalnog preduzetništva u Srbiji\nDruga radionica podeli svoje znanje postani mentorka\nOdržana poslednja info-sesija o socijalnom preduzetništvu\nKraj prolećnog ciklusa edukativnog programa „Zvoni za Evropu“\nPrezentacija rezultata projekta „Razvoj socijalnog preduzetništva u Srbiji“\nNa skupštini Međunarodnog evropskog pokreta usvojene nove političke pozicije i reizabran generalni sekretar\nBeograd, 6. juna\nRegionalna stručna rasprava „Regionalna saradnja i evropske integracije“ i sastanak Evropskih pokreta Jugoistočne Evrope održani su u organizaciji Evropskog pokreta u Srbiji uz podršku fondacije Fridrih Ebert u Beogradu.\nRegionalna stručna rasprava Regionalna saradnja i evropske integracije i sastanak Evropskih pokreta Jugoistočne Evrope predstavlja doprinos civilnog društva predsedavanju Srbije Procesom saradnje u jugoistočnoj Evropi (PSJIE) i organizovana je uz podršku Ministarstva spoljnih poslova RS sa ciljem da se civilnom društvu da prilika da se aktivno uključi u proces promišljanja regionalne saradnje i evropskih integracija. Istovremeno, sastanak Evropskih pokreta iz regiona nastavio je tradiciju uspostavljenu tokom crnogorskog predsedavanja PSJIE.\nImajući u vidu da su regionalna saradnja i dobrosusedski odnosi bitni elementi Procesa stabilizacije i pridruživanja i kao takvi pažljivo nadgledani od strane Evropske komisije u svim fazama procesa pridruživanja, ova rasprava je pokušala da ukaže na značaj uspostavljanja regionalnog vlasništva (ownership) nad ovim procesom i preuzimanje sve veće odgovornosti za uspeh regiona od strane regionalnih aktera, što je ujedno jedan od najvećih izazova u ovom procesu.\nU uslovima aktuelnih problema u EU, posebna pažnja u raspravi koja je okupila predstavnike civilnog društva i think tank organizacija iz regiona, posvećena je zamoru od proširenja, ali i “reformskom zamoru” i povećanom evroskepticizmu kako bi se ponudila nova rešenja za unapređenje regionalne saradnje i intenzivnije evropske integracije. Debata je organizovana u tri panela i svaki od njih se bavio različitim izazovima regiona i evropskih integracija.\nŠef Delegacije EU u Srbiji Vensan Dežer kazao je da zemlje Zapadnog Balkana nemaju zajedničku budućnost ako se ne suoče sa prošlošću i da pomirenje među narodima na tom prostoru treba da donese pravdu žrtvama ratova. "Nema mogućnosti zajedničke budućnosti ako nema kapaciteta za suočavanje sa prošlošću zajedno. EU insistira na tome", kazao je Dežer.\nPomoćnik srpskog ministra spoljnih poslova Duško Lopandić ocenio je da su odnosi i saradnja zemalja regiona bolji nego pre nekoliko godina i istakao angažovanje Srbije u procesu regionalne saradnje, posebno predsedavanje regionalnim organizacijama. Lopandić je izrazio nadu da će dužnička kriza koja pogađa Evropsku uniju biti što pre rešena.\n“Regionalni savet je doprineo da se uspostave mnogobrojne veze između postojećih inicijativa u ovim oblastima” – rekla je Jelica Minić, zamenica generalnog sekretara Regionalnog saveta za saradnju iz Sarajeva u okviru prvog panela „Regionalna saradnja i evropske integracije: povezanost i uzajamni uticaj“. Ostale oblasti uključuju: ekonomski i socijalni razvoj; energetiku i infrastrukturu; razvoj ljudskog kapitala i parlamentarnu saradnju, kao i relativno novu oblast medijske saradnje. „Postoji raskorak u razvoju saradnje između funkcionalno-sektorske, koja se eksponencijalno povećava, i političke saradnje koja oscilira, a upravo sektorska saradnja pomaže da politička saradnja ide u dobrom pravcu, pravcu pozitivnog razvoja.“, istakla je ona.\nSonja Stojanović, direktorka Beogradskog centra za bezbednosnu politiku koja je govorila u okviru drugog panela „Zajednički problemi – različita rešenja? Najbolje prakse i razmena iskustava između zemalja u regionu“ osvrnula se na značajan napredak u reformi sektora bezbednosti koji je ostvaren u regionu. Naglasila je međutim da još uvek postoje brojni izazovi poput kriminala, politizacije i problema u odnosima Srbije i Albanije. Ona je istakla značaj ispunjavanja uslova iz poglavlja 23 i 24, odnosno u kojoj meri država ima kontrolu nad pograničnim delom.\nU okviru trećeg panela „Evropske integracije i regionalna saradnja: pogled sa Balkana“, Jasminka Kronja, članica izvršnog odbora Evropskog pokreta u Srbiji, predstavila je tri scenarija razvoja regionalne saradnje u vreme krize i analizirala predloge unapređenja regionalne saradnje. Po prvom, najboljem scenariju koji je ujedno i najmanje verovatan, EU uskoro nalazi izlaz iz krize i jača, što pozitivno utiče na proces priključivanja i sve zemlje Zapadnog Balkana otpočinju proces pregovora i postaju zainteresovane za regionalnu saradnju preuzimajući aktivniju ulogu u procesu saradnje. U drugom, najgorem scenariju dolazi do daljeg pogoršanja situacije u EU zbog čega slabi interes za proširenjem, a proces priključenja zemalja Zapadnog Balkana se zaustavlja što rezultira padom zainteresovanosti za regionalnu saradnju i jačanjem bilateralnih sporova. Prema trećem scenariju koji je ujedno i najverovatniji, predstavljena je opšta slika situacije u EU koja bi bila neutralna, negativne i pozitivne okolnosti bi se smenjivale. EU bi uspela da ukroti krizu ali bez trajnih rešenja. Politika priključenja bi se deklarativno nastavila, ali bi se usporila kroz usporavanje pregovora ili dodeljivanje statusa kandidata bez datuma pregovora. Pad dinamike u procesu priključivanja bi se odrazio na proces regionalne saradnje, pala bi zainteresovanost, postojeći projekti bi se realizovali bez veće motivisanosti za pokretanje novih, dok bi se bilateralni sporovi rešavali pod pritiskom pregovora i bez ključnih rešenja.\nPREDSTAVLJEN NOVI PRISTUP FORMIRANJU VLADE REPUBLIKE SRBIJE\nBeograd, 30. maja\nU novoj Vladi Republike Srbije, ministarstva bi trebalo formirati u skladu sa jasno utvrđenim kriterijumima, čime bi se odgovorilo na potrebe građana i društva, a ne samo zadovoljili partijski interesi, ocenjeno je tokom javne rasprave koju je organizovao Evropski pokret u Srbiji povodom predstavljanja novog predloga za javnu praktičnu politiku Istraživačkog foruma pod nazivom „Novi pristup formiranju vlade Republike Srbije“.\nDiskusija je bila posvećena razmatranju kriterijumima za osnivanje ministarstava u novoj Vladi Republike Srbije posle održanih izbora 2012. godine, kao i poziciji ministarstva kao osnovnih organa državne uprave i uticaju partokratije na njihovo formiranje. Skupu su, osim članova i članica Istraživačkog foruma, prisustvovali i predstavnici državnih institucija, političkih stranaka, akademske i zainteresovane javnosti, ali i veliki broj zainteresovanih predstavnika medija.\nAutor predloga Dejan Milenković, docent na Fakultetu političkih nauka i član Istraživačkog foruma, rekao je da ministarstva treba formirati u skladu sa unapred utvrđenim kriterijumima kako bi ona bila u skladu sa realnim potrebama zemlje i mogla da ostvare napredak u rešavanju velikih problema, poput nezaposlenosti, ili nedovoljno iskorišćenog poljoprivrednog potencijala u Srbiji. Usled nepostojanja jasnih i utvrđenih kriterijuma za formiranje ministarstava, predlaže se uvođenje četiri moguća kriterijuma: istorijskog, teorijskog, životnog i projektnog kriterijuma.\nTokom diskusije je zaključeno da je od izuzetnog značaja uspostavljanje horizontalne i vertikalne saradnje između ministarstava i drugih organa uprave i lokalne samouprave, i da je posebno značajno uspostavljanje i definisanje tačne nadležnosti organa državne uprave, agencija, zavoda, posebnih organizacija, odnosno javnih agencija.\nCelokupan izveštaj sa javne rasprave možete pročitati ovde.\nIstraživački forum predstavlja programsko telo Evropskog pokreta u Srbiji u okviru koga se sprovode sveobuhvatna i dubinska istraživanja i analize aktuelne situacije u procesu reformi u oblastima relevantnim za proces evropske integracije Srbije, odnosno pišu i predstavljaju alternativni predlozi za javnu praktičnu politiku.\nEvropski pokret u Srbiji, uz podršku Fridrih Ebert Fondacije, organizovao je javnu raspravu „Budućnost Evrope – pogled sa Balkana“, povodom predstavljanja novog predloga za javnu praktičnu politiku Istraživačkog foruma Evropskog pokreta u Srbiji, pod nazivom „Budućnost Evrope: jedno viđenje“, autora Vladimira Pavićevića.\nDiskusija je bila posvećena promenama unutar sistema Evropske unije i implikacijama krize evra na dalji proces evropskih integracija, uz ukazivanje na važnost uključivanja javnosti na prostoru zapadnog Balkana u javnu raspravu o ovim problemima. Skupu su, osim članova i članica Istraživačkog foruma, prisustvovali i predstavnici diplomatskog kora, državnih institucija, civilnog društva, medija, akademske i zainteresovane javnosti.\nVladimir Pavićević, autor predloga za javnu praktičnu politiku i predsednik Istraživačkog foruma, rekao je da se na ovaj način nastoji „da se u javni prostor u Srbiji unese polemički podsticaj u odnosu na temu koja se tiče političkog prostora koji je širi od obuhvata domaćih tema. To je tema promena na evropskom kontinentu i pre svega u Evropskoj uniji, koje će biti determinisane krizom kroz koju EU danas prolazi. Drugi cilj je promovisanje i zagovaranje ideje produbljivanja procesa integracije“.\n„Rešenje krize unutar EU je u sve većim integracijama, pa i putu ka konfederaciji i, na kraju, federaciji u EU. Nekome se to može činiti idealistički, naročito u uslovima ove krize, ali je stav Istraživačkog foruma i na osnovu iskustva koje ima Evropska unija kroz celokupni proces evropske integracije da je to najbolje za borbu protiv krize. Ovo podrazumeva i dodatak, da budućnost država zapadnog Balkana takođe jeste u takvoj vrsti saveza, odnosno konfederacije", rekao je Pavićević.\nOstali učesnici u javnoj raspravi, koja je organizovana u sklopu ovogodišnjeg obeležavanja Dana Evrope, koji Evropski pokret u Srbiji tradicionalno obeležava tokom meseca maja velikim brojem aktivnosti usmerenim ka približavanju ideje i procesa evropskih integracija u Srbiji, a uz podršku Fondacije Fridrih Ebert, predstavili su svoje viđenje ovog problema.\nBeograd, 1. juna\nKonkurs "Putujemo u Evropu", namenjen najboljim studentima završnih godina osnovnih i master studija i apsolventima fakulteta univerziteta u Srbiji otvoren je 1. juna u beogradskom Medija centru i trajaće do 22. juna. U okviru tog konkursa 70 najboljih studenata, starih do 26 godina sa prosečnom ocenom studiranja minimum osam i po, provešće tri nedelje tokom leta upoznajući Evropu.\nGeneralna sekretarka Evropskog pokreta u Srbiji Maja Bobić rekla je na konferenciji za novinare da će i ove godine prednost imati studenti lošijeg materijalnog statusa. "Uprkos viznoj liberalizaciji oko 80 odsto studenata iz Srbije nikad nije napustilo zemlju", kazala je Bobić i navela da će studenti prvo otputovati u Berlin, a zatim po svom izboru u ostale zemlje.\nDirektorka Kancelarije za evropske integracije Vlade Srbije Milica Delević je istakla da je pored primene evropskih standarda, upoznavanje naroda i običaja u Evropi sastavni deo evropskih integracija Srbije. "Ovo je odlična prilika za mlade studente da steknu iskustvo o Evropi i predstave svoju zemlju na najbolji mogući način", ocenila je Milica Delević.\nAmbasador Austrije u Srbiji, koja podržava taj konkurs od njegovog osnivanja, NJ. E. Klemens Koja je ocenio da su brojni koraci koje je Srbija učinila na svom evropskom putu rezultat širokog konsenzusa u javnosti o evropskoj budućnosti zemlje. "Evropska unija nije politički projekat, već mnogo širi, jer on spaja ljude", kazao je ambasador Koja. Dodao je i da bi projekat trebalo da se zove „Putujemo po Evropi“, jer je Srbija već njen deo.\n„Studenti iz Srbije i Evropski pokret u Srbiji su probili led i učinili od ovog projekta regionalni projekat koji od 2008. obuhvata sve zemlje Zapadnog Balkana i u okviru kog je vеć 1500 studenata sa Balkana putovalo po Evropi“, istakla je Gordana Delić, direktorka Balkanskog fonda za demokratiju. Robert Boš fondacija i Balkanski fond za demokratiju od početka podržavaju ovaj program za najbolje studente, a zahvaljujući Fondaciji, studentima je organizovan trodnevni boravak u Berlinu.\nDušan Mihailović, direktor Sektora za upravljanje prodajom Hypo Alpe Adria Banke a.d. Beograd, koja od 2008. godine daje podršku projektu „Putujemo u Evropu“ , je rekao: „Imajući u vidu da je podrška Hypo banke uvek usmerena ka mladim i talentovanim ljudima, Obezbedićemo deo džeparca za 70 studenata, otvoriti besplatne paket račune i obezbediti svim studentima Evropsku omladinsku platnu karticu u saradnji sa Euro 26 koja će studentima omogućiti brojne popuste“.\nPogledajte snimak i fotografije sa konferencije.\nBeograd, Srbija, juna\nEvropski pokret u Srbiji, u saradnji sa Beogradskom otvorenom školom, Centrom za razvoj građanskog društva PROTECTA i organizacijom UNECOOP, a uz podršku Ambasade Kraljevine Norveške u Beogradu, započeo je sprovođenje projekta „Znam kako da delujem“ (KnowHow2Act). Cilj projekta jeste poboljšanje i povećanje učešća civilnog društva u procesima donošenja odluka u oblasti zaštite životne sredine na lokalnom nivou u procesu evropske integracije kroz program obuka namenjenih jačanju kapaciteta organizacija civilnog društva.\nProjekat se sastoji iz nekoliko komponenti, a prva aktivnost u okviru projekta jeste analiza i sprovođenje terenskog istraživanja kapaciteta i potreba (I) lokalnih samouprava, (II) organizacija civilnog društva (OCD) i (III) privrednog sektora na lokalnom nivou u oblasti zaštite životne sredine i harmonizacije sa zakonodavstvom Evropske unije. Istraživanje će se sastojati iz analize postojećih dokumenata u ovoj oblasti, odnosno terenskog istraživanja, za čije potrebe je pripremljen upitnik za tri navedene ciljne grupe.\nOrganizacije civilnog društva koje se bave zaštitom životne sredine i pitanjima ljudskih prava pozvane su da učestvuju u procesu istraživanja i proceni kapaciteta i potreba u ovoj oblasti.\nZvaničan poziv, kao i Upitnik, koji je pripremljen za potrebe istraživanja, dostupni su na sajtu Evropskog pokreta u Srbiji, i mogu se preuzeti ovde.\nMogućnost za učešće u ovom istraživanju otvorena je za sve organizacije civilnog društva sa teritorije Republike Srbije do 15. juna 2012. godine.\nBeograd, 31. maja\nDrugo zasedanje Radne grupe „ŽIVOTNA SREDINA“ Nacionalnog konventa o Evropskoj uniji održano je u Narodnoj skupštini Republike Srbije, a tema sednice bila je „Upravljanje otpadom i lokalni planovi“\nNa skupu su govorili Dragoljub Todić, profesor, interni ekspert Radne grupe, Prvoslav Plavšić, član istraživačkog tima, mr Vladimir Pavićević, član istraživačkog tima, Elena Janković, član istraživačkog tima, Radmila Šerović, šefica Odseka za upravljanje komunalnim i posebnim tokovima otpada, Ministarstvo životne sredine, rudarstva i prostornog planiranja i Vesna Stefanović, predstavnica Javno-komunalno preduzeće iz Vranja. Skupom je moderirao Ivan Knežević, zamenik generalnog sekretara Evropskog pokreta u Srbiji.\nRadna grupa „Životna sredina“ je sastavni deo šireg projekta, kampanje Zelena inicijativa, koja predstavlja mrežu 22 organizacije građanskog društva u Srbiji, čiji je Evropski pokret u Srbiji član. Podsetimo, u okviru RG „Životna sredina“ u oktobru 2011. godine održana je prva sednica koja je za cilj imala utvrđivanje preporuka za istraživače koji su, u međuvremenu, sproveli analizu i terensko istraživanje u lokalnim samoupravama o kvalitetu i primeni lokalnih i regionalnih planova za upravljanje otpadom.\nU uvodnom izlaganju, predstavljene su preporuke koje su bile pripremljene posle održavanja prve sednice Radne grupe, i ocenjeno je da je glavni problem u ovoj oblasti pitanje raskoraka između normativnog okvira koji uređuje oblast upravljanja otpadom i stvarnog stanja.\nPrisutnim članovima Radne grupe, predstavljeni su nalazi terenskog istraživanja, sprovedenog u periodu od novembra 2011. godine do aprila 2012. godine na uzorku od 26 opština u Srbiji koje su određene kao Regionalni centri za upravljanje komunalnim otpadom, odnosno analize dokumenata, kojom su obuhvaćeni Kikinda, Bor, Kraljevo, Ivanjica i Vladičin Han, o procesu donošenja i primene lokalnih i regionalnih planova upravljanja otpadom u Srbiji.\nNa sednici su predstavljeni i svi aspekti zakonskih i strateških dokumenata u oblasti upravljanja otpadom, prilikom čega su utvrđeni problemi implementacije i nesklada sa odredbama koje predviđa tekst Zakona, odnosno da su neophodne izmene ovih dokumenata budući da je u međuvremenu došlo i do izmene direktive sa kojim bi oni trebalo da budu usklađeni.\nCelokupan izveštaj sa sednice Radne grupe dostupan je ovde.\nNa osnovu predstavljenih rezultata istraživanja i analize, kao i rasprave članova Radne grupe, biće pripremljen tekst preporuka koje će biti dostavljene donosiocima odluka i zainteresovanoj javnosti u ovoj oblasti.\nRadna grupa „Životna sredina“ Nacionalnog konventa o Evropskoj uniji je sastavni deo šire kampanje Zelena inicijativa, koja predstavlja mrežu 22 organizacije građanskog društva u Srbiji, čiji je Evropski pokret u Srbiji član, a koja se sprovodi u saradnji sa Institutom za održive zajednice (ISC) i uz finansijsku podršku Američke agencije za međunarodni razvoj (USAID). Članice Zelene inicijative će do decembra 2012. godine realizovati zajedničke aktivnosti usmerene ka razvoju funkcionalnih mehanizama za podsticanje primarne selekcije otpada na lokalnom i nacionalnom nivou.\nBeograd, 5. juna\nZelena inicijativa organizovala je manifestaciju pod nazivom “Kakve spomenike ostavlja naša civilizacija iza sebe?”, u saradnji sa Agencijom za evropske integracije i saradnju sa udruženjima grada Beograda, tokom koje su dodeljene i nagrade pobednicima konkursa „Onlajn Reciklarnica” za foto i video radove o otpadu i reciklaži, koji je pokrenuo Evropski pokret u Srbiji u okviru Zelene inicijative.\nPobednicima konkursa uručene su nagrade u duhu očuvanja životne sredine - bicikli, solarni punjači za mobilne telefone, torbe za lapo-top računare „Eco-Bag“, kao i knjige „Vodič kroz politike EU – Životna sredina“. Nagrade u kategoriji fotografije uručio je Ivan Knežević, zamenik generalnog sekretara Evropskog pokreta u Srbiji, a nagrađeni su Almedin Mehonić, Sanja Bošković, Sonja Jovanović i Angela Cini. Autorima najboljih video radova, Mirjani Kolundžić, Vidu Rajinu, Momčilu Momčiloviću i Srđanu Bulatoviću uručio je Bogdan gavanski, zamenik direktora Instituta za održive zajednice.\nIako je konkurs zatvoren, organizatori su pozvali građane Srbije da i dalje putem sajta Zelene inicijative dostavljaju svoje foto i video zapise uočenih problema u vezi sa upravljanjem otpadom i reciklažom u svojim lokalnim sredinama, koji će biti objavljivani u rubrici „Onlajn Reciklarnica“.\nTokom ove manifestacije, obeležavajući Svetski dan zaštite životne sredine, ekološkom predstavom, deca iz predškolske ustanove “Kraljica Marija” sa opštine Savski Venac, zajedno sa POD Teatrom i grupom umetnika Cirkusfera poslala su poruku građanima sa Trga Nikole Pašića o važnosti reciklaže i razvrstavanja otpada. Ovom prilikom prikupljena je jedna tona reciklažnih sirovina koja je u saradnji sa Ekostar pak d.o.o. i Papir servisom otpremljena u reciklažna postrojenja.\nManifestaciji se priključio se veliki broj građana, koji su doneli plastične flaše, stari papir i limenke, i za zauzvrat dobili vredne poklone u znaku ekološke kampanje “Pazi đubre!” Sa značajnim količinama predatog starog papira akciji se priključila Republička Radiodifuzna agencija, a velike količine plastičnih flaša doneli su učenici O.Š. Vladislav Ribnikar koji su se takođe priključili akciji.\nNiš, 22 – 25. maj\nU okviru projekta Razvoj socijalnog preduzetništva u Srbiji, organizovan je poslednji, sedmi regionalni trening sa temom „Izgradnja kapaciteta lokalnih institucija za razvoj potencijala alternativne ekonomije u Srbiji“.\nNa treningu su učestvovali predstavnici centara za socijalni rad, Nacionalne službe za zapošljavanje, opština, Regionalne privredne komore, opština kao i predstavnici nevladinog sektora sa teritorije grada Niša i okolnih opština i gradova.\nPre treninga organizovana je konferencija za medije i info sesija za nezaposlene, na kojoj su prisutni upoznati sa projektom, razvojem saradnje sa saradnicima i partnerima, kao i sa razvojem koncepta socijalnog preduzetništva u Srbiji.\nBeograd, 9. juna\nDruga radionica na temu „Društveni mediji i onlajn komunikacija“ održana je u subotu 9. juna 2012. godine u Beogradu i predstavlja nastavak aktivnosti u okviru programa „Podeli svoje znanje – postani mentorka 2011/2012“.\nCilj radionice je bio osnaživanje mladih žena, prevashodno unapređenje njihovih postojećih i razvijanje novih veština, ovog puta sa fokusom na novim sredstvima komunikacije, društvenim medijima i onlajn komunikaciji. Ovo je bila i prilika da razmene iskustva sa svim učesnicima programa, ali i sa mentorkama koje su im se pridružile.\nUčenice i mentorke su imale mogućnost da se upoznaju sa novom filozofijom komunikacija, kao i da saznaju više o društvenim mrežama, medijima i onlajn komuniciranju, sa posebnim akcentom na korišćenju Facebook-a, Twittera, Fourthsquare, Linekdina i Youtuba.\nRadionicu je vodio Miloš Đajić, predsednik Upravnog odbora Centra modernih veština i predsednik Društva Srbije za odnose sa javnošću.\nProjekat „Podeli svoje znanje – postani mentorka 2011/2012“, Evropski pokret u Srbiji već drugu godinu za redom sprovodi u saradnji i uz podršku Ambasade Sjedinjenih Američkih Država i Erste Banke. Cilj ovog programa je ekonomsko i profesionalno osnaživanje žena u srpskom društvu kroz razmenu iskustava i znanja između stručnih liderki iz različitih profesija (biznis, javni i civilni sektor) i mlađih žena sa sličnim interesovanjima i željom da budu uspešne u svojim oblastima. To će doprineti stvaranju prilika za ove žene da unaprede svoj put u karijeri sa namerom da postignu pozitivan pomak i postave zdrave osnove za buduću dugoročnu saradnju.\nNovi Pazar, 1. juna\nU multimedijalnom centru u Novom Pazaru održana je poslednja info sesija za nezaposlene, u okviru projekta „Razvoj socijalnog preduzetništva u Srbiji“ koji Evropski pokret u Srbiji (EPuS) realizuje uz podršku Delegacije Evropske unije (EU), u okviru projekta „Podrška civilnom društvu“.\nNa info-sesiji su govorili Bojan Velev, Grupa 484, Ivana Stančić, Smart kolektiv i Željko Vujković, Evropski pokret u Srbiji. Cilj info-sesije je da se nezaposlenima pruže osnovne informacije o tome šta je socijalno preduzetništvo, zašto se odlučiti za osnivanje socijalnog preduzeća, koje veštine i znanja su neophodna da bi socijalno preduzeće uspešno poslovalo. Prisutne je, takođe, interesovalo na koji način je moguće osnovati socijalno preduzeće i koje su moguće poreske olakšice i finansijska pomoć za njihovo osnivanje.\nU okviru projekta „Razvoj socijalnog preduzetništva u Srbiji“ predstoje još dve aktivnosti. Konferencija za medije na kojoj će biti predstavljeni rezultati projekta i značaj projektnih aktivnosti za podršku razvoju socijalnom preduzetništvu održaće se u petak, 15. juna 2012. godine u Medija centru u Beogradu.\nPoslednja medijska studijska poseta zakazana je za sredu 20. jun 2012. godine, a socijalna preduzeća koja će biti domaćini su Novi mostovi, kooperativa koja okuplja žene starije od 45 godina i KEC MNRO, Kreativno edukativni centar za mentalno nedovoljno razvijene osobe.\nBeograd, juna 2012.\nOdržavanjem „Evropskih časova“ u svojim školama učesnici programa „Zvoni za Evropu“ su uspešno završili program o evropskim integracijama.\nGrupa beogradskih srednjoškolaca je od marta učestvovala u radionicama u okviru kojih su se obrađivale teme o evropskim vrednostima, istoriji evropskih integracija i odnosima Srbije i Evropske unije. Učesnici su imali priliku da posete Kancelariju za evropske integracije i Narodnu skupštinu Republike Srbije. Stečeno znanje učenici su preneli svojim vršnjacima na tzv. „Evropskim časovima“ koji su samostalno organizovali u svojim školama.\n„Zvoni za Evropu!“ je namenjen učenicima trećeg i četvrtog razreda srednjih škola kojima se pruža prilika da na zanimljiv način saznaju nešto više o složenoj materiji Evropske unije. Program se realizuje od 2007. godine i do sada je preko 300 učenika iz Beograda, Novog Sada Subotice, Sremske Mitrovice, Zrenjanina, Kraljeva i Kruševca uspešno prošlo predviđene aktivnosti.\nPosebna pažnja ovogodišnjeg programa „Zvoni za Evropu“ je poklonjena evropskim vrednostima kao što su solidarnost, jednakost, sloboda, ljudsko dostojanstvo, vladavina prava i poštovanje ljudskih prava.\nAktivnosti u okviru programa „Zvoni za Evropu“ nastaviće se u septembru u Ćupriji, Valjevu i Beogradu.\nPodršku realizaciji programa pružaju Sekretarijat za obrazovanje Grada Beograda i Ministarstvo prosvete i nauke, a donator je fondacija Fridrih Ebert.\nBeograd, 15. juna\nZavršna konferencija i prezentacija rezultata projekta „Razvoj socijalnog preduzetništva u Srbiji“ održače se 15. juna 2012. godine, u Novoj sali Medija centra (Beograd, Terazije 3), sa početkom u 12 časova.\nNa konferenciji, koja će okupiti sve učesnike projekta, kao i predstavnike partnerskih organizacija, biće predstavljeni rezultati projekta – sprovedenih obuka, održanih medijskih, studijskih poseta i informativnih sastanaka.\nMaja Bobić, generalni sekretar, Evropski pokret u Srbiji\nNj. E. Vensan Dežer, šef Delegacije Evropske unije u Republici Srbiji\nRadmila Grozdanić, univerzitetski profesor, trener na projektu\nCilj ovog projekta je poboljšanje socio-ekonomskog razvoja uz promovisanje inovacija i alternativne ekonomije, a kroz izgradnju kapaciteta službi za zapošljavanje i institucionalnih pružalaca socijalnih/preduzetničkih usluga na lokalnom nivou. Naglasak je na razvoju sposobnosti i znanja alternativne/socijalne ekonomije u Srbiji sa fokusom na socijalno preduzetništvo, povećanje zapošljivosti socijalno ugroženih grupa u regionima Srbije, promovisanje koncepta socijalnog preduzetništva u lokalnim zajednicama i stvaranje mreže podrške za buduće socijalne preduzetnike.\nProjekat sprovodi Evropski pokret u Srbiji (EPuS) uz podršku Delegacije Evropske unije (EU), a partneri na projektu su IRECOOP Veneto, regionalni institut za edukaciju i Co.Ge.S., nevladina organizacija iz Italije. Projekat su podržali i Ministarstvo rada i socijalne politike, Nacionalna služba za zapošljavanje (NSZ), Tim za socijalno uključivanje i smanjenje siromaštva Vlade Republike Srbije, Grupa 484, Smart kolektiv, Balkanski fond za lokalne inicijative i Inicijativa za razvoj i saradnju.\nBrisel, 26. maja\nGeneralna skupština Međunarodnog Evropskog pokreta (MEP), na svom zasedanju u Briselu, usvojila je nekoliko rezolucija i jednoglasno reizabrala Dioga Pinta (Diogo Pinto) na poziciji Generalnog sekretara na drugi mandat od tri godine.\n„Bila je čast obavljati dužnost Generalnog sekretara Evropskog pokreta poslednje tri godine. Drago mi je i zahvalan sam na poverenju koje mi je ukazano reizborom. Želim da napomenem da uspeh Evropskog pokreta ne zavisi isključivo od rezultata pojedinaca. Želim da se zahvalim svojim kolega u Sekretarijatu, Upravnom odboru, kao i svim članovima Evropskog pokreta, na njihovoj posvećenosti ostvarenju ciljeva Evropskog pokreta.“, izjavio je nakon reizbora Diogo Pinto.\nNakon diskusije sa predstavnikom Evropske Komisije Manfredom Bergamom, Generalnim direktorom Generalnog direktorata Evropske unije za poreze i carinu, delegati su usvojili rezoluciju u kojoj ukazuju na potrebu za „pravim“ odnosno sopstvenim budžetom Evropske unije i za izmenom trenutne poreske politike. Prikupljanje sopstvenih sredstava kroz porez na finansijske transakcije i porez na ugljenik, obezbedilo bi fiskalnu pravednost i zaštitu životne sredine. Ujedno neophodno je predstaviti zajedničku konsolidovanu korporativnu poresku bazu i pojačati borbu protiv izbegavanja poreza unutar i izvan EU.\nDelegati su govorili u korist snižavanja starosne granice za glasanje (Voting@16) i dodeli Nobelove nagrade za mir Evropskog uniji. Generalna skupština EMI usvojila je rezolucije u vezi sa procesom priključenja zemalja Zapadnog Balkana EU, Samitom Rio+20 i glasala za osnivanje Odbora za obrazovanje i kulturu.\nEvropska organizacija vojnih asocijacija (EUROMIL) ratifikovana je kao organizacija članica EMI. EUROMIL zagovara socijalne i profesionalne interese vojnog osoblja u Evropi i predstavlja forum u okviru kog sarađuju 42 nacionalne organizacije u koje spadaju vojne asocijacije i sindikati vojnog osoblja.\nViše informacije o skupštini i usvojenim rezolucijama možete pogledati ovde.


"Royal FrieslandCampina" odustala od preuzimanja "Imleka" - Marketing Mreža\n„Royal FrieslandCampina“ odustala od preuzimanja „Imleka“\nKompanija „Royal FrieslandCampina“ odustala je od preuzimanja „Imleka“, naše najveće mlekarske industrije, jer nisu uspeli da postignu zadovoljavajući dogovor u vezi sa transakcijom. Kako prenosi „Bloomberg“, pregovori su negativno okončani iako je ta holandska kompanija još 2. februara sa investicionim fondom „Salford“ potpisala Memorandum o razumevanju o akviziciji preduzeća „Imlek“ A.D. Beograd i Mlekare A.D. „Subotica“, sa ciljem da se utvrdi poslovna pozicija „FrieslandCampina“ u jugoistočnoj Evropi.\n„Salford Capital Partners“ upravlja u našoj zemlji „Danube Foods“ grupom, a u čijem vlasništvu su kompanije „Imlek“, „Mlekara Subotica“, „Bambi Banat“ i „Knjaz Miloš“. „Danube Foods Group“ je saopštila da sada razmatra mogućnost dalje konsolidacije industrija hrane i pića sa „Imlekom“ kao nosiocem integracije. Kako za „eKapiju“ kaže Jan-Willem ter Aves iz „Royal FrieslandCampina“ veoma im je „žao zbog odustajanja, jer je tim ljudi unutar i izvan kompanije veoma naporno radio na ovom projektu“.\n– Iako ne verujemo da postoji mogućnost da se pregovori nastave u bliskoj budućnosti, i dalje smo zainteresovani za ovu akviziciju, ali pod prihvatljivim uslovima naravno – kažu „Campini“ eksluzivno za „eKapiju“.


Švajcarska policija traži osobe povezane s terorizmom – NovostiDana.rs\nŽENEVA – U Ženevi je danas podignut nivo uzbune, a švajcarska federalna policija traga za osobama za koje sumnja da bi mogle biti povezane sa terorizmom.\nPrvobitno su bezbednosne vlasti kantona Ženeve saopštile da su mere preduzete „u okviru istraga koje se sprovode posle prošlomesečnih napada u Parizu“.\nFederalna policija u Bernu je, međutim, kasnije saopštila da to objašnjenje nije adekvatno formulisano, te da je ženevskoj policiji naložila da traga za osobama koje bi mogle biti povezane sa terorizmom, ali ih nije vezivala za pariske napade, prenosi Rojters.\nPripadnici obezbeđenja u evropskom sedištu UN u Ženevi rekli su da švajcarske vlasti tragaju za četvoricom muškaraca za koje veruju da se nalaze u gradu ili okolini i da je sedište UN pod maksimalnom uzbunom.\nŠvajcarski list „Maten“ navodi da je automobil koji je registrovan u Belgiji, gde su živeli neki od vinovnika napada u Parizu, prošao policijsku kontrolu u blizini Ženeve, nakon čega je policija analizirala fotografije četvorice osumnjičenih militantnih islamista koje im je dostavila američka CIA.\nList „Tribin de Ženev“ piše da je sumnjivi automobil sa dvojicom muškaraca primećen u Ženevi, a potom je napustio zemlju, dok švajcarska televizija javlja da je jevrejskoj zajednici u tom gradu preporučen oprez.\nU Ženevi, inače, sutra treba da počnu trodnevni razgovori predstavnika SAD, Rusije i UN o sirijskoj krizi.\nU Ženevi je podignut nivo uzbune, a švajcarska federalna policija traga za osobama za koje se sumnja da su prošlog meseca učestvovali u napadima u Parizu. Obezbeđenje u Ujedinjenim nacijama u Ženevi saopštilo je za agenciju Rojters da švajcarske vlasti traže ““četvoricu muškaraca““ za koje veruje da se nalaze u toj oblasti. AP foto – Salvatore Di Nolfi


Medicinari ismijavali transrodnu osobu – Asocijacija Spektra\nZamjenik ombudsmana Siniša Bjeković utvrdio je da je postupanje dvoje medicinskih radnika iz podgoričkog doma zdravlja Novi blok Zabjelo prema transrodnoj osobi nepoželjno i predstavlja oblik diskrimacije – uznemiravanje koje je u vezi sa povredom prava na privatnost, jer su joj se iščuđavali i smijali što je došla da primi hormonsku terapiju za prilogođavanje pola.\nBjekoviću je transrodna osoba ispričala da je otišla da izvadi krv i primi terapiju, te da je, dok je bila u hodniku, medicinska tehničarka rekla medicinskom tehničaru „uz čuđenje i glasno smijanje“ da je riječ o transrodnoj osobi.\n„Zaštitnik nalazi da organ (podgorički Dom zdravlja) na koji se odnosi pritužba nije pružio uvjerljive dokaze kojima se opovrgavaju tvrdnje podnositeljke. Dom zdravlja Podgorica ubuduće treba da preduzme mjere za smanjenje transfobije, povećanje tolerancije i sprečavanje diskriminacije prema transpolnim i transrodnim osobama u oblasti pružanja zdravstvene zaštite“, naveo je u preporuci Bjeković.\n„Odnosi između zdravstvenih radnika i zdravstvenih saradnika i građanina, prilikom sprovođenja zdravstvene zaštite, zasnivaju se na međusobnom uvažavanju, povjerenju i očuvanja dostojanstva ličnosti“, naveli su oni.\n„Samo konstatuju da su dati pogrešni podaci koji se odnose na imena medicinskih tehničara, što je dodatni razlog bio za ispitivanje da li je postupanje medicinskih radnika u suprotnosti sa kodeksom…“, negodovao je Bjeković.\n„Nije dostavljena informacija, odnosno dokaz o utvrđivanju odgovornosti ili eventualno pokrenutom disciplinskom postupku protiv medicinskih radnika, što je neprihvatljivo za ispitni postupak koji je vođen pred ovom institucijom“, istakao je on.\nKazao je da je zato identitet medicinskih radnika ostao nepoznat. Bjeković je zaključio da je neprihvatljivo da u situaciji kada država čini brojne napore na unapređenju vidljivosti LGBTIQ zajednice i na promociji jednakosti, medicinski radnici vrijeđaju prava transrodne osobe, prenosi Pobjeda.\nPrethodno Balkanski Trans Inter Marš – Manifesto\nSledeće Slučaj ismijavanja transrodne osobe: „Neću dozvoliti da budem žrtva koja će samo to i ostati“


Ministarstvo ekonomije i životne sredine: Studija izvodljivosti za Gazivode još nije ni započeta | Radio Kosovska Mitrovica\nMinistarstvo ekonomije i životne sredine: Studija izvodljivosti za Gazivode još nije ni započeta\n14. November, 2020 17:07 |\nNajspornija tačka za Kosovo iz Vašingtonskog sporazuma, jezero Gazivode, još uvek nije počela da se primenjuje u praksi, a studiju izvodljivosti, na osnovu tog sporazuma, izvešće stručnjaci američkog Ministarstva energetike “sa ciljem da se jezero Gazivode deli kao sigurni snabdevač vodom i energijom“, piše portal Radio Slobodna Evropa.\nU Ministarstvu ekonomije i zaštite životne sredine u Vladi Kosova, za Radio Slobodna Evropa potvrdili su da ovaj proces još nije ni započet.\n“Do sada je ministru Bljerimu Kućiju uručeno pismo sekretara američkog Ministarstva energetike, koje govori o ovoj studiji, u kojoj će učestvovati stručnjaci iz ovog odeljenja“, kaže se u odgovoru Ministarstva ekonomije.\nKako se dalje navodi, Kancelarija premijera i Ministarstvo ekonomije i zaštite životne sredine posvećeni su pružanju neophodne saradnje američkom Ministarstvu za energetiku i drugim jedinicama vlade SAD uspostavljanjem radne grupe za proučavanje izvodljivosti.\n“Ova grupa je u procesu konsolidacije“, navela je služba za odnose s javnošću Ministarstva ekonomije i zaštite životne sredine, bez davanja dodatnih detalja.\nSAD u akciji da primene studiju izvodljivosti\n20. oktobra, dan nakon što je Vlada Kosova odobrila plan za sprovođenje Vašingtonskog sporazuma, američka delegacija koju je predvodio zamenik pomoćnika državnog sekretara za energetiku Metju Zais, posetila je Kosovo, gde je jedno od ključnih pitanja razgovori bili studija izvodljivosti za Gazivode.\nU američkoj delegaciji bila su i dva stručnjaka, jedan za energetiku i jedan za vodu, obojica iz Nacionalne laboratorije za severozapadni Pacifik u blizini Sijetla.\nU intervjuu za VOA, Zais je rekao da je svrha posete prikupljanje informacija i tehničkih procena za jezero Gazivode.\n“I u principu, da razumemo mogućnosti i koristi koje Kosovo može imati od upotrebe jezera i svega što jezero nudi, bilo da je to struja ili voda. Ovde smo u tehničkom kapacitetu i to je izloženo u ekonomskom sporazumu u Beloj kući. I, opet, ovo je obaveza. Kada sam bio poslednji put, predstavio sam pismo sekretara za energetiku koje je uključivalo ovu posvećenost studiji izvodljivosti, a tri nedelje kasnije smo je primenili“, rekao je Zais.\nDa li će nova američka administracija primeniti ovu tačku sporazuma iz Vašingtona\nArian Zeka, izvršni direktor Američke privredne komore na Kosovu, očekuje da će nova američka administracija i dalje nastaviti da traži primenu nekih, ako ne i svih, sporazuma potpisanog 4. septembra između kosovskog premijera Avdulaha Hotija i Predsednika Srbije Aleksandra Vuičića.\n“U ovom aspektu, tačka koja ima veze sa jezerom Gazivode, nastaviće da se bavi nova administracija, jer je to pitanje o kojem se mora razgovarati i za koje se mora naći rešenje između Kosova i Srbije”, rekao je Zeka za Radio Slobodna Evropa.\nZeka očekuje da se Kosovo i Srbija ozbiljno uključe u ispunjavanje obaveza preuzetih 4. septembra u Vašingtonu.\n“Svaki neuspeh Kosova i Srbije da poguraju primenu tačaka sporazuma koji su preduzeli mogao bi biti praćen pojačanim pritiskom SAD, ali istovremeno i nefinansiranjem projekata obuhvaćenih sporazumom”, dodao je Zeka.\nZahteva da se vlada Kosova pripremi što je više moguće u ovom procesu i zatraži pomoć lokalnih stručnjaka.\nDirektor Instituta za teritorijalni ekonomski razvoj iz Beograda Dragiša Mijačić u izjavi za Radio Evropa takođe očekuje da se nova američka administracija ne povuče iz procesa.\nTakođe pominje američku nameru da izgrade novu elektranu, gde je bezbednost vode od suštinske važnosti.\n“SAD neće dozvoliti da pitanje Gazivoda i upravljanje ovim strateškim resursom ostanu nerešeni pre ulaska u tako veliku investiciju. Zbog toga će biti pritiska američke strane da se pitanje upravljanja ovim resursima, na ovaj ili onaj način, reši bilo privatizacijom, bilo kojim zajedničkim vladinim modelom ili koncesijom. Ali mislim da će ovo pitanje uskoro biti rešeno“, rekao je Mijačić.\nZnačaj jezera Gazivode za Kosovo\nU procesu dijaloga, Srbija je više puta insistirala da upravljanje Gazivodama bude u nadležnosti ZSO, što je kosovska strana kategorično odbila.\nOvo jezero se smatra vitalnom strateškom tačkom za Kosovo, jer između ostalog trenutno snabdeva vodom, područje sa više od 500 hiljada stanovnika Kosova. Vodovod se snabdeva iz Gazivoda u sedam opština, južno i severno od reke Ibar: Južna Mitrovica, Severna Mitrovica, Zvečan, Vučitrn, Glogovac, Srbica i deo Prištine.\nPored njih, elektrane “Kosovo A” i “Kosovo B“, “Trepča“ i “Ferronikeli“ u potpunosti zavise od vodosnabdevanja sa ovog veštačkog jezera. Takođe, u hidroelektrani Valac proizvodi se 32 megavata (MV) električne energije.\nIzvor: Kosovo Online,RSE


Ili si lav ili nisi, ne može danas RIJALITI, a sutra POZORIŠTE - Slobodan Stefanović (INTERVJU) – Pokreni\nAutor: Marija Petrović / 27.04.2020.\n„Napolju ne cvetaju ruže, zato treba pomoći mladima i pružiti im šansu u Srbiji“ – istakao je Slobodan Stefanović, jedan od vodećih glumaca mjuzikla i prvak Pozorišta na Terazijama. On se sinoć uključio uživo na instagram profilu fondacije Zajedno za mlade dr Danica Grijičić, a sa njim je ispred fondacije razgovarala studentikinja novinarstva Marija Petrović.\nSlobodan je u ovom uključenju govorio o umetnosti, glumi, o tome koliko je važno biti istrajan u poštenom obavljanju svog posla i odgovoran prema profesiji ma koliko to bilo plaćeno. Kaže da je razlog zbog koga je podržao fondaciju neophodna podrška mladima u Srbiji.\nSlobodan Stefanović: Neophodna je podrška mladima\n„Napolju ne cvetaju ruže, zato treba pomoći mladima i pružiti im šansu u Srbiji. Treba sa njima podeliti svoja iskustva i kontakte i stav da je u Srbiji uspeh moguć. Iako smo zemlja u tranziciji, ako bismo svi bili malo više humani i malo više tu jedni za druge, na kraju bismo uživali u plodovima svog rade i u Srbiji u kakvoj želimo da živimo.“\nKao još jedan od razloga naveo je i to što fondacija pomaže mladima na Kosovu i Metohiji i što njeni volonteri posećuju južnu srpsku pokrajinu. „Naše najveće svetinje su na Kosovu i ako nešto traba da vidite od naših svetinja, trebalo bi da vidite naše svetinje na Kosovu. Tamo je bezbedno ne treba da se plaštiti. Preporučujem svima da odu na Kosovo i da pomognu ljudima koji tamo žive i da se nahrane emocijom i srpskom istorijom.“\n"Ako ne može na čisto, na fer plej, onda ne može nikako."\nSa gledaocima je podelio lična iskustva koja je proživeo u Americi i koja su mu pokazala da to imak nije obećana zemlja za svakoga, kao se često misli. „Video sam da za uspeh u Americi nije dovoljan samo tvoj talenata, tvoj trud i rad i požrttvovanje, nego je tu i mnogo drugih prljavih stvari na koje ja nisam pristao. I kada ne pristaneš na nešto onda i odustaneš od toga, jer ako ne može na čisto, na fer plej, onda, barem kod mene, ne može nikako.“\nSlobodan Stefanović: Pozorišni glumci poslednji u odbrani časti profesije\nGovoreći o kulturi i umetnosti, kaže da su pozorišni glumci poslednji u odbrani časti i profesije i kulture, a da se publika koja je zaintersovana za umetnost stvara pre svega među najmlađima. „Umetnost je nešto što ne možeš da namećeš ljudima, umetnost treba usaditi nekoma od radnog detinjstva, ali deci prvo treba ponuditi ono što je za njihov uzrast, ono što je za njih zanimljivo, nejgore je kad roditelji primoravaju decu da gledaju predstave za odrasle. Svakako da od mladih naraštaja treba praviti ljude koje će interesovati umetnost, ali ne možeš deci da serviraš rijaliti programe svaki dan i onda da ih odvedeš u pozorište. Moraš da se odlučiš – ili si lav ili nisi lav, prosto je.“\nFondacija Zajedno za mlade dr Danica Grijičić će u narednom periodu emitovati uživo uključenja sa ambasadorima fondacije, koji će u toku razgovora odgovarati na pitanja u vezi sa svojom profesijom, društvenim dešavanjima, ali i na ona koja gledaoci budu postavljali u komentarima.


Pored telekomunikacija HCP je svoj razvoj usmerio i na polje fiskalnih uređaja. Kao rezultat tog razvoja dobili smo "prvu srpsku" fiskalnu kasu HCP Integra.\nKvalitetni uređaji, izvanredan odnos cene i performansi, dobro organizovana distributivna i servisna mreža, kvalitetna i brza usluga, INT Raster fiskalne kase i štampači.\nGeneko fiskalne kase i štampači namenjeni su evidentiranju prometa u svim tipovima maloprodaje: velikim trgovinskim sistemima, supermarketima, zanatskim i trgovinskim radnjama kao i u uslužnim delatnostima poput zdravstva i turističkih agencija.\nComTrade fiskalne kase više se ne nalaze u našoj ponudi, ali za sve korisnike koji poseduju ove kase ili štampače, obezbeđen je redovan servis, održavanje i rezervni delovi.\nHCP Epson TM-260F je idealan fiskalni štampač za korisnike kojima je brzina štampe na prvom mestu. Svetski poznat brend EPSON i domaći fiskalni deo garantuju pouzdan i siguran rad. Štampač ima integrisani GPRS modem koji omogućava automatsko slanje izveštaja Poreskoj upravi, sa već podešenim parametrima.


Jednoglasno produžen mandat EUFOR-a u BiH - Klix.ba\nJednoglasno produžen mandat EUFOR-a u BiH\n19.11.2009. u 08:59\nVijeće sigurnosti UN-a jednoglasno je produžio mandat mirovnim snagama u BiH (EUFOR) za još godinu dana, dok je objavljeno i upozorenje da dalja međunarodna podrška BiH zavisi od napretka ka evropskoj integraciji.\nU rezoluciji koju su usvojili članovi Vijeća sigurnosti UN-a ističe se važnost napretka evroatlantske integracije BiH na osnovama Dejtonskog sporazuma i njene tranzicije u "funkcionalnu, orijentisanu ka reformama, modernu i demokratsku evropsku zemlju."\nVijeće sigurnosti UN-a je istaklo da "primarna odgovornost daljeg uspješnog sprovođenja mirovnog sproazuma leži na samim vlastima BiH".\n"Dalja volja međunarodne zajednice i velikih donatora da preuzmu politički, vojni i ekonomski teret napora za obnovu biće utvrđena poštovanjem i aktivnim učešćem svih vlasti u BiH u sprovođenju mirovnog sporazuma i ponovnoj izgradnji građanskog društva," istaknuto je u rezoluciji Vijeća sigurnosti UN-a.\nVijeće sigurnosti je, takođe, naglasijo da je veoma važna saradnja BiH sa Tribunalom u Hagu.\nU rezoluciji je pozdravljena namjera EU da održi vojnu operaciju sa 2.100 pripadnika EUFOR-a, kojoj je produžen mandat na još 12 mjeseci\nVijeće sigurnosti , takođe je pozdravilo i odluku NATO-a da zadrži svoj štab u BiH kao pomoć u sprovođenju Dejtonskog sporazuma, dok su data ovlaštenja EUFOR-u i NATO-u "da preduzmu sve neophodne mjere u odbrani od napada ili eventualne prijetnje napadom."


Kompanija Montenegro erlajns (MA), koja je u postupku gašenja po osnovu odluke crnogorske vlade, duguje putnicima 300 hiljada evra po osnovu prodatih obračunskih kupona za letove od 26. decembra ove godine do 30. oktobra 2021, piše Pobijeda.\nIz te avio-kompanije, koja je u subotu, 26. decembra u celosti obustavila letove, precizirali su za podgorički dnevni list da je prodat 5.081 obračunski kupon za letove u navedenom periodu u ukupnoj vrednosti 301.000 evra.\n"Dodatno imamo i veliki broj karata koje nisu iskorišćene ove godine, kao i veliki broj vaučera", rekli su iz MA.\nZbog toga se u ovom trenutku ne može proceniti ukupna vrednost odštete putnicima koji ne mogu da iskoriste avio-karte, a kompanija na svojim računima kod poslovnih banaka nema sredstava koja bi mogla da posluže za povraćaj novca putnicima, navodi se u tekstu.\nIz MA su pojasnili da, shodno regulativi i Zakonu o obligacionim odnosima, putnici imaju pravo na povraćaj novca, a za letove koji su otkazani u rokovima kraćim od 14 dana i na naknadu dodatnih troškova koje su imali.\nU avio-kompaniji nemaju informaciju da li će vlada kao vlasnik MA platiti odštetu putnicima koji nisu mogli da iskoriste svoje avio-karte.\nPrvo je Kina postala sila, a onda nam se zbog rada od kuće počela kriviti kičma: Ovo su najveće promene koje su obeležile EKONOMSKU KORONA GODINU\nU slučaju pokretanja stečaja kompanije putnici će, kao i svi ostali poverioci, biti u mogućnosti da prijave svoje potraživanje, rekli su iz MA.\nCrnogorska Poreska uprava je prošlog petka, samo dan nakon odluke vlade o gašenju nacionalnog avio-prevoznika, preduzela u cilju obezbeđenja dospelih a neizmirenih potraživanja meru prinudne naplate blokadom žiro računa MA i to na ukupan iznos dospelih potraživanja od 15,26 miliona evra.\nPutnici koji su ranije kupili karte Montenegro erlajnsa ostali su, nakon te odluke vlade, prepušteni sami sebi na crnogorskim i međunarodnim aerodromima, zaključuje list.


Sito štampa - Štamparija Penda\nSito štampa je veoma rasprostranjena tehnika štampe u savremeno doba. Sito štampa je jedna od najstarijih vrsta štampe , sa tehnološkim napretkom i sito štampa beleži veliki napredak.. Sito štampa je visokog kvaliteta i najčešće se koristi za aplikacije na tekstilu, papiru i plastici. Reklamne majice, reklamni kačketi, reklamne kese plastične, reklamne kese papirne, reklamni upaljači, vizitari, torbe i cegeri od eko materijala i sl).\nštampa na cegerima\nPrincip sito stampe je u direktnom nanosu boje na povrsinu materijala koja se stampa. Ovaj vid stampe je veoma pogodan jer je veoma lako primenjiv na ralicitim materijalima plastika, keramika, metal, papir,drvo i dr. Takodje veoma je pogodan iz razloga brzine i procedure nanosa boje,lake manipulacije sa predmetima koji se štampaju. Penda doo vam može ponuditi sito štampu u odličnom kvalitetu s veom brzim rokom izrade.Otisak u sito štampi dobija se po principu sito otiska na svili, poliesteru i najlonu, koje su zategnute na aluminiskom ramu a ranije na drvenom ramu. Boja u sito štampi se na predmet koje se štampa nanosi kroz deo svile koji propušta boju na sam predmet dok je ostali deo svile presvučen nepropusnom emulzijom . Danas je svila zamenjena veštačkim materijalima koji su razvijeni u toku tehnološkog procvata, međutim ta promena nije znatno uticala na kvalitet otiska koji se postiže u sito štampi. Tokom vremena u sito štampi razvilo se više oblika mašina za sito štampu , pa tako danas imamo vakum sto za sito štampu. Kod ovog oblika sito štampe predmet se postavlja na sto koji ima vakum i tako se predmet fiksira na stolu . Preko predmeta se preklopi ram sa sitom na koje se nanosi boja. Rotaciona sito štampa (karusel), princip je da postoji mogućnost sito štampe na rotirajućem stolu. Roto sito štampa je moderno urađena mašina koja omogućava rad na više radnih mesta i manipulaciju sa više boja. U ovoj tehncei sito štampe dobijaju se višebojni otisci na jednom predmetu. Danas je to tehnika sito štampe najzastupljenija u sito štampi na majicama kako bi se dobili kolorni printovi koji su sve popularniji. Ovim napretkom sito štampa je postala veoma zahvalana tehnika štampe i njene prednosti su, kvalitet i postojanost otiska, brzina štampe , štampa velikih tiraža sa istim kvalitetom otiska, naj naprednija tehnika štampe na tekstilu kao i velika primena štampe na mnogim drugim vrstama materijala. Naš tim se opredelio za sito štampu i svakodnevno radi na usavršavanju rada na ovoj veoma zahvalnoj tehnici. Cilj našeg tima je da vam dočaramo sve prednosti sito štampe i da vam omogućimo da i vi iskoriste prednosti sito štampe.\nRazvojem tehnologije i digitalnih mašina sito štampa nije izgubila na značaju i potrebi. Danas se sve više proizvode mašine koje su kombinacija sito štampe i direktne digitalne štampe. Idealno se nadopunjuju ali i dalje je sito štampa po kvalitetu ispred digitalne štampe. Postojanost kvaliteta otiska i sito štampa zlatne boje su još uvek velika prednost.\nSITO ŠTAMPA REKLAMNIH MATERIJALA\nSito štampa je neizostavan oblik štampe u industriji reklamnih materijala. Ovom tehnikom se štampa veliki broj reklamnih proizvoda od upaljača, majica, kačketa, dukserice, reklamni kišobrani, fascikle, rokovnici, privesci, nalepnice i drugo. Na primer ekskluzine vizit kartice na crnom papiru ili modnom papiru veće gramaže nemoguće je uraditi bez sito štampe.


FHP: Usvojiti državnu strategiju za procesuiranje ratnih zločina\nFond za humanitarno pravo predstavio je model Strategije za procesuiranje ratnih zločina izvršenih tokom oružanih sukoba u bivšoj Jugoslaviji, za period od 2015. do 2025. godine. Cilj modela je da podstakne nadležne institucije da usvoje zvaničnu državnu strategiju za procesuiranje ratnih zločina, kao i da obezbedi sveobuhvatan, informativan i objektivan prilog izradi te Strategije.\nModel Strategije zasniva se na istraživanju Fonda o deset godina procesuiranja ratnih zločina u Srbiji, kao i na analizama političkog i medijskog diskursa o suđenjima za ratne zločine u Srbiji.\nKako je istakla Sandra Orlović, izvršna direktorka Fonda za humanitarno pravo, ta institucija već nekoliko godina unazad govori o usvajanju državne strategije za procesuiranje ratnih zločina.\n„Dobra vest je da se u poslednjem nacrtu Akcionog plana za poglavlje 23, koji je pripremilo Ministarstvo pravde, našla i mera koja predviđa usvajanje Nacionalne strategije za procesuiranje ratnih zločina“.\nKljučni nedostatak procesuiranja ratnih zločina u Srbiji u prethodnih deset godina, po rečima Orlovićeve, jeste mali broj suđenja.\n„Ako se ništa ne promeni, za ukupan period od 20 godina procesuiranja ratnih zločina možemo da očekujemo da će pred lice pravde biti izvedeno oko 300 osumnjičenih za ratne zločine, a da bi, u najboljem slučaju, njih oko 150 bilo osuđeno. Mi smatramo da su ova očekivanja potpuno nedovoljna i neprihvatljiva i da je potrebna dramatična promena institucija u odnosu na procesuiranje ratnih zločina u Srbiji. Polazeći od toga, osnovni cilj Strategije bilo bi značajno suzbijanje nekažnjivosti za ratne zločine, kroz otklanjanje postojećih nedostataka u normativnom i institucionalnom okviru i obezbeđivanje neophodnih uslova za snažno intenziviranje procesuiranja ratnih zločina“, istakla je Sandra Orlović.\nOna je podsetila i na zagušenost Tužilaštva za ratne zločine, gde se trenutno nagomilalo čak 800 nerešenih predmeta. Istakla je da je potrebna dramatična promena institucija u domenu procesuiranja ratnih zločina, što bi vodilo značajnom smanjivanju nekažnjivosti i efikasnosti procesuiranja odgovornih za ratne zločine, kako bi se u narednih deset godina obradili svi predmeti najvišegi srednjeg prioriteta. Otuda Fond predlaže takozvanu tužilačku strategiju koja bi vodila i većoj efikasnosti i tome da svi najodgovorniji za ratne zločine, a ne samo puki izvršioci, budu izvedeni pred lice pravde.\nBruno Vekarić, zamenik Tužioca za ratne zločine, ukazao je na važnost saradnje vlade i nevladinog sektora u donošenju Nacionalne strategije za procesuiranje ratnih zločina:\n“I Nacionalna strategija koju je izradio Fond za humanitarno pravo i radna grupa koju je formiralo Ministarstvo pravde koja će se baviti strategijom procesuiranja ratnih zločina, predstavlja ujedinjenje državnih kapaciteta i kapaciteta nevladinog sektora, da bi se došlo do zajedničkog cilja, a to je kvalitetan papir o tome kako će se društvo suočiti sa ozbiljnom problematikom kao što je procesuiranje ratnih zločina”.\nVekarić je podsetio i na prioritete u procesuiranju ratnih zločina u Srbiji na koje je ukazano u Briselu:\n“Evropska komisija navodi da je neophodno posvetiti posebnu pažnju učinku koji se ostvaruje u vezi sa suđenjima za ratne zločine, što podrazumeva izbegavanje pretpostavke o nekažnjivosti. To znači da će biti obezbeđeno da sve optužbe budu istražena na odgovarajući način i da potom usledi krivično gonjenje i procesuiranje. Mora se obezbediti i proporcionalnost presuda, kao i jednak tretman za sve osumnjičene, uključujući i osumnjičene u slučajevima visokopozicionisanih vojnih lica koja su navodno učestvovala u ratnim zločinima. Mora se osigurati i pojačavanje mera bezbednosti za svedoke i lica koja dostavljaju infomacije, unapređenje podrške za svedoke i osobe koje dostavljaju informacije, kao i obezbeđenje većeg nivoa poverljivosti istrage, uključujući i svedočenja svedoka i lica koja dostavljaju informacije. Upravo to i jeste presek onoga što predstavlja izazov za kreiranje i naše tužilačke, ali i opšte, državne strategije”, rekao je Vekarić.


Nakon Smjene Mujačića, Nesuglasice Na Realaciji MAT-a I Resornog Ministarstva\nNaslovnicaTuzla vijestiVijestiNakon smjene Mujačića, nesuglasice na realaciji MAT-a i resornog ministarstva\nVlada Tuzlanskog kantona dala je saglasnost da Esed Mujačić bude smijenjen sa dužnosti direktora Međunarodnog aerodroma Tuzla (MAT).\nMinistar trgovine, turizma i saobraćaja TK Hamza Bešić izjavio je kako je glavni razlog za smjenu trenutne uprave MAT-a neusvajanje Izvještaja o radu preduzeća za 2020. godinu zbog negativnog finansijskog poslovanja Međunarodnog aerodroma Tuzla.\n– Otežavajuća okolnost je i činjenica da su Vlada Federacije BiH i Vlada Tuzlanskog kantona, s obzirom na krizu koju smo imali prošle godine, ukupno na ime subvencija odobrile ovom preduzeću preko dva miliona KM, bez kojih sredstava bi ovaj rezultat bio daleko lošiji i iznosio blizu tri miliona, što predstavlja jednu trećinu ukupnih prihoda ovog preduzeća u 2020. godini. Ukupni prihod preduzeća je iznosio 8,6 miliona KM – izjavio je Bešić.\nPored navedenog, naveo je da je smijenjena uprava nenamjenski utrošila oko pola miliona KM namjenskih sredstava, dobila mišljenje s rezervom nezavisnog revizora, te vršila prijem više radnika u godini pandemije suprotno zaključcima Skupštine TK, kao i resornog ministarstva.\nU izvještaju Ministarstva trgovine, turizma i saobraćaja TK stoji i da je Mujačić potpisivao anekse ugovora s pripravnicima, određivao plaće pojedincima za poslove radnog mjesta za koje se osposobljavaju, u iznosu od 80 – 90 posto, za šta MAT nije imao saglasnost resornog ministarstva.\nS druge strane, smijenjeni Mujačić odbacuju optužbe resornog ministra.\n– Apsurd je porediti 2019. i 2020. godinu kada se zna da je posljednja godina bila godina pandemije, kad svi aerodromi nisu radili ni 20 posto kapaciteta, kada smo naredbom Vijeća ministara BiH bili zatvoreni 2,5 mjeseca. Oni su to imali jedino da iskoriste, posebno kada se zna da smo proglašeni jednim od najboljih aerodroma u regiji. U godini pandemije vratili smo 204.000 KM duga kompaniji za nabavku goriva, te vratili drugoj kompaniji 131.000 KM duga, što je indikativno da smo radili dobar posao – izjavio je Mujačić.\nO tvrdnjama da je vršio zapošljavanja mimo saglasnosti resornog ministarstva i Skupštine TK, on je kazao da su neistinite i da je jedino zapošljavanje bilo preko javnog poziva zavoda za zapošljavanje u kantonu i Federaciji. Na taj način, MAT je angažirao 19 radnika, ali su u toj godini ostali i bez 20 redovnih radnika.\n– Za pripravnike i ljude koji su zapošljavani preko zavoda, mi smo imali saglasnost ministarstva u 2020. godini. Početkom 2021. godine smo zaposlili dva radnika na osnovu saglasnosti ministarstva i njima su već ugovori istekli, te je saradnja raskinuta – izjavio je Mujačić.\nKaže da je zbog nastalih nesuglasica na realiciji Međunarodni aerodrom Tuzla – Ministarstvo trgovine, turizma i saobraćaja ugrožen i ugovor sa kompanijom Ryanaira čiji letovi su trebali početi od septembra ove godine, a nakon što resorno ministarstvo još nije odobrilo njegovo potpisivanje.\nSmijenjeni direktor MAT-a najavljuje tužbe koje je, podsjeća on, već jednom dobio na sudu zbog nezakonite smjene 2014. godine i naplatio oko 100.000 KM.


Privredna komora Srbije i Kabinet ministra bez portfelja zadužen za demografiju i populacionu politiku pozivaju sva zainteresovana pravna lica da uzmu učešće u akciji „Prijatelj porodice“.\nPrijatelj porodice je priznanje kompanijama da su uz dobre poslovne rezultate, u svojim kolektivima izgradile porodično – prijateljsko okruženje koje zaposlenima omogućava usklađivanje rada i roditeljstva.\nZa najbolje „family-friendly“ kompanije mogu konkurisati sva preduzeća koja posluju na teritoriji Republike Srbije u jednoj od ponuđene tri kategorije: mala i srednja preduzeća, velika preduzeća i javna/većinski državna preduzeća.\nZa priznanje "Prijatelj porodice 2018" kompanije konkurišu dobrom praksom i standardima koje primenjuju u usklađivanju rada i roditeljstva. Kandidati se prijavljuju popunjavanjem upitnika, elektronskim putem, na sajtu akcije prijateljporodice.rs do 16. novembra 2018.godine.\nZa bliže informacije možete kontaktirati broj 011 33 00 936 svakog radnog dana od 9 do 16 časova, a organizatorima konkursa se možete obratiti putem mejla prijateljporodice@pks.rs.\nPrijatelj porodice, MSP


USPVLS: Podrška građanskom protestu 8. decembra 2018. godine - Penzin\nPredsedništvo Udruženja sindikata penzionisanih vojnih lica Srbije (USPVLS) je, na predlog Izvršnog odbora, na elektronskoj sednici donelo odluku da podrži građanski protest “Stop krvavim košuljama” koji će se održati u subotu, 8. decembra 2018. godine u Beogradu na Studentskom trgu, sa početkom u 18 časova.\nVojni i svi ostali penzioneri imaju racionalne razloge da podrže i izađu na protest jer su oni prve žrtve navodnih reformi aktuelne vlasti kojima su ukidanjem redovnog usklađivanja i smanjenjem penzija diskriminisani i opljačkani dok se njihov novac bahato razbacuje na sve strane.\nDiskriminaciju i pljačku svih penzionera Srbije je aktuelna vlast uvežbala na vojnim penzionerima kojima je Zaključkom Vlade Srbije, od 30. 10. 2015. godine otela zakonski stečeno i korišteno pravo na usklađivanje penzija od 4,21 odsto od 1. 1. 2018. godine. Zaključak nije opšti pravni akt i njegovu ustavnost, zbog toga, Ustavni sud Srbije ne može ocenjivati, ali ga, i pored toga, svi sudovi u Srbiji sprovode.\nPreko 3000 naših kolega su beskućnici i žive u nehumanim uslovima iako su svoje stanove davno otplatili.\nNismo srećni što stari i bolesni moramo da vodimo borbu sa nosiocima vlasti za svoja zakonski ostvarena prava. Na to smo naterani diskriminacijom, bespravljem, političkim nasiljem i nemogućnošću uživanja stečenih zakonskih prava.\nSvesni da penzionerima Srbije ne može biti bolje bez promena i stvaranja novog izbornog sistema u kojem će izabrani predstavnici poštovati najviši pravni akt Srbije – Ustav i odgovarati svojoj izbornoj bazi.\nPozivamo sve penzionere da izađu na protest i iskažu solidarnost sa ostalim društvenim grupama koje su diskriminisane i ugrožene, kao i nezadovoljstvo diskriminacijom i pljačkom koja se sprovodi nad njima.\nPodržimo sve one koji su godinama podržavali proteste i zahteve penzionera.\nZa budućnost Srbije, za našu decu – Na protest!\nTags:BeogradJovan TamburićprotestStop krvavim košuljamaUdruženje sindikata penzionisanih vojnih lica Srbije - USPVLSvojni penzioneri


Postavio Yucom - 16/03/2018 Projekti\nNaziv projekta: “Osnaživanje izveštavanja o standardima vladavine prava u Srbiji, Makedoniji, Albaniji, Kosovu i Bosni i Hercegovini”\nVreme trajanja projekta: januar 2018. – oktobar 2018.\nDonator: Američka advokatska komora, Inicijativa za vladavinu prava\nVrednost projekta:112.080,00 USD\nGlavni cilj projekat je unapređenje kapaciteta novinara za izveštavanje o napretku u oblasti vladavine prava u svih pet zemalja i pružanje podrške boljoj saradnji između advokatskih komora, novinara i organizacija civilnog društva u tim zemljama, kao i u regionu.\nTokom trajanja projekta će biti organizovani treninzi za novinare, a biće sačinjen i priručnik za praćenje sudskih postupaka. Fokus će biti na osnaživanju profesionalnog izveštavanja uz poštovanje pretpostavke nevinosti i zaštitu prava maloletnika. Posebna pažnja će biti posvećena praćenju kvaliteta medijskog izveštavanja o pitanjima vezanim za vladavinu prava.\nKomitet pravnika će raditi na podizanju nivoa komunikacije i razmene informacija između advokata koji su dobro upoznati sa standardima pravničnog suđenja i novinara. Biće organizovan trening za PR osobe advokatskih komora i druge zainteresovane advokate sa cijem postizanja efektnije komunikacije sa javnošću. Advokatima koji ne budu bili u mogućnosti da prisustvuju treningu, biće od koristi priručnik koji će Komitet pravnika sačiniti u vezi sa ovom temom.\nPosebna pažnja će biti posvećena kreiranju novih linija komunikacija između advokatskih komora i organizacija civilnog društva u regionu, kao i kreiranju održivog fronta za praćenje napretka u oblasti vladavine prava u svih pet zemalja.


Nova Web lokacija Ministarstva životne sredine i prostornog planiranja Nova Web lokacija Ministarstva životne sredine i prostornog planiranja – Personal magazin\nNova Web lokacija Ministarstva životne sredine i prostornog planiranja\nMinistarstvo životne sredine i prostornog planiranja Vlade Republike Srbije saopštilo je da se od danas nalazi na adresi www.ekoplan.gov.rs i da će uskoro sve internet adrese Ministarstva biti prebačene na novi domen Srbije “.rs”.\nU saopštenju se navodi da je u toku izrada novog internet portala Ministarstva, koji će obuhvatiti i prostorno planiranje, a planirana je i implementacija servisa elektronske uprave, čime će Ministarstvo reformisati svoj rad, primenjujući najsavremenije informacione i telekomunikacione tehnologije.\nKao i do sada, resorno ministarstvo će sve dokumente i aktivnosti objavljivati na svom sajtu kako bi svoj rad učinilo dostupnim javnosti, uz napomenu da je na pomenutoj internet adresi aktivan i forum na kojem je moguće pokrenuti diskusije o različitim pitanjima iz oblasti životne sredine i prostornog planiranja.\nMinistarstvo podržava napore javnosti, stručnjaka i državnih organa u oblasti informaciono-komunikacionih tehnologija na unapređenju i razvoju interneta i onlajn servisa u Srbiji, navodi se u saopštenju i dodaje da će u skladu sa tim Ministarstvo implementirati javne servise elektronske uprave namenjene građanima i privredi.\nNova Web lokacija Ministarstva životne sredine i prostornog planiranja was last modified: September 13th, 2008 by Redakcija\nAdobe Creative Suite 4 UŽIVO


Kosovski predsednik Hašim Tači je rekao da se ne sme pokvariti odnos Prištine sa SAD. "Dnevna, nedeljna i predizborna politika neće narušiti strateške odnose između Kosova i SAD ili drugih zapadnih zemalja", rekao je Tači, preneo je RTK2.\n- Dnevna, nedeljna i predizborna politika neće narušiti strateške odnose između Kosova i SAD ili drugih zapadnih zemalja - rekao je Tači. Tači tvrdi da trenutna situacija izaziva "entuzijazam" u Beogradu. - Od onoga što vidim i šta sam video na diplomatskom planu, Srbija je za ...\nNa društvenim mrežama objavljen je video prilog u kojem se Hašim Tači loguje na svoj računar u kancelariji. Na istom se vidi kako se on loguje na kompjuter kucajući lozinku koja sudeći kako je ukucava na tastaturi glasi "123456".


RTS :: Fabrici u Pirotu: EU pomaže Srbiji u upravljanju granicom\nDruštvo Fabrici u Pirotu: EU pomaže Srbiji u upravljanju granicom\nsreda, 11. jul 2018, 14:43 -> 19:40\nAmbasador i šef Delegacije EU u Srbiji boravi u dvodnevnoj poseti Pirotu, gde je obišao institucije koje su podržane sredstvima Unije. Fabrici je rekao da zvanični Brisel finansijski podržava Srbiju i Ministarstvo unutrašnjih poslova kako bi se, između ostalog, unapredili kapaciteti za upravljanje granicom.\nAmbasador je obišao Regionalni centar Granične policije na granici Srbije i Bugarske, gde je prezentovana oprema koju je Evropska unija donirala graničnoj policiji.\nFabrici se sreo sa generalom Policije Milenkom Božovićem, načelnikom Uprave granične policije.\nFabrici je zahvalio ministru Stefanoviću i načelniku Božoviću na dosadašnjoj odličnoj saradnji, kao i nadležnim organima u Srbiji, te naglasio da su suzbijanje i borba protiv iregularnih migracija prioritet u Evropskoj uniji.\n"Ovaj projekat je deo napora Evropske unije da pomogne Srbiji da bude efikasnija u suzbijanju iregularnih migracija. Vrlo smo zadovoljni postignutim rezultatima", istakao je Fabrici.\nBožović i Fabrici, koji su održali sastanak u Regionalnom centru, razgovarali su o mogućnostima produžetka ovog projekta koji finansira EU sa tri miliona evra.\nKako je Fabrici rekao, dva miliona evra je namenjeno podizanju kapaciteta granične policije kroz saradnju sa policajcima koji su upućeni iz zemalja EU, dok je milion namenjen nabavci najsavremenije opreme koja će graničnoj policiji omogućiti bolji i kvalitetniji rad.\nPrisutni su imali priliku da vide deo opreme - pancire i šlemove, dvoglede, ručne termovizijske kamere, reflektore, uređaje za protivdiverzione preglede, čitače putnih isprava...\nBožović je zahvalio ambasadoru na pomoći u jačanju kapaciteta granične policije u borbi protiv iregularnih migracija.\n"Kroz ovaj projekat smo nabavili novu opremu čime smo značajno poboljšali kapacitete granične kontrole, nadzora državne granice i stvorili bolje uslove za rad policijskih službenika granične policije", izjavio je Božović.\nDodao je da je u prethodnom periodu na zaštiti državne granice prema Bugarskoj zajedno sa graničnom policijom iz Srbije učestvovalo i 50 policijskih službenika granične policije zemalja EU.\n(sreda, 11. jul 2018, 17:08)\n(sreda, 11. jul 2018, 16:32)\n(sreda, 11. jul 2018, 16:09)\n(sreda, 11. jul 2018, 15:35)\n(sreda, 11. jul 2018, 15:34)\n(sreda, 11. jul 2018, 15:24)\n(sreda, 11. jul 2018, 15:10)


Kragujevac - Kragujevac: Za stalne manifestacije kulture 40 miliona dinara - Vesti iz Kragujevca i Šumadije - Pressek.rs\nKragujevac: Za stalne manifestacije kulture 40 miliona dinara\nKragujevac Subota, 11. decembar 2021.\nU Knjaževsko srpskom teatru do 12. decembra održava se 6. Šumadijski internacionalni filmski festival. Ovaj festival je ujedno i poslednji događaj u 2021. godini koji je lokalna samouprava finansirala u okviru stalnih manifestacija u oblasti kulture koje su značajne za grad Kragujevac.\nIz budžeta Grada za ovu manifestaciju izdvojeno je 1,6 miliona dinara koji su uplaćeni Udruženju Art Kvart koje organizuje festival. Art Kvart je jedno od 15 udruženja i ustanova koje su u 2021. godini organizovale 23 kulturne manifestacije od značaja za Grad. U te svrhe iz budžeta je izdvojeno nešto više od 40 miliona dinara.\nViše od trećine opredeljenog novca, 15 miliona, Grad je izdvojio za organizaciju Arsenal festa, koji je ove godine bio prvi festival u Srbiji organizovan uz poštovanje epidemioloških mera uzrokovanih epidemijom Korona virusa. To je ujedno i daleko najveći iznos dodeljen jednoj manifestaciji, budući da ga prati Knjaževsko srpski teatar sa 4,5 miliona koje je dobio za organizaciju Međunarodnog pozorišnog festivala Joakimfest.\nNešto više od 3 miliona dinara dodeljeno je Spomen parku Kragujevački oktobar, ali za organizaciju pet događaja u okviru obeležavanja Oktobarskih svečanosti. Tako je sa po milion dinara finansiran Veliki školski čas i Međunarodni salon antiratne karikature, dok je po 500.000 dinara Spomen park dobio za organizaciju Oktoha i likovnog i literarnog konkursa “Dosta su svetu jedne Šumarice”. Za organizaciju Bdenja ova ustanova dobila je 30.000 dinara.\nZa organizaciju Dana grada, 6. maja, iz budžeta je namenjeno 3 miliona, a organizator raznih manifestacija bio je grad Kragujevac. Ove godine obeležavanje Đurđevdana započelo je 29. aprila, a završeno je tek 1. juna. Zbog epidemioloških mera izostao je tradicionalni koncert ispred Skupštine grada, ali je organizovan koncert na pokretnoj binu na kojoj su kragujevački muzičari obilazili grad. Organizovan je i dečiji Đurđevdanski karneval, brojne izložbe, koncerti i tradicionalna dodela Đurđevdanskih nagrada.\nU okviru obeležavannja Dana grada organizovana su i dva pozorišna festivala Joakimovi dani i Međunarodni lutkarski festivala Zlatna iskra. Za Joakimove dana Knjaževsko srpski teatar dobio je 300.000, dok je Pozorište za decu finansirano sa 2,5 miliona dinara za organizaciju Zlatne iskre.\nTokom 2021. godine Grad je finansirao i festival profesionalnih pozorišnih trupa i nezavisnih produkcija BAŠ teatar, za čiju organizaciju je Dom omladine dobio 800.000 dinara. Ova ustanova je iz gradske kase dobila i 450.000 za organizaciju Šumadijskog bluz i džez festivala.\nPored ovog muzičkog festivala kao stalne manifestacije u oblasti kulture Grad je sufinansirao još pet sličnih događaja i u te svrhe izdvojio 6,1 milion dinara. Najviše novca (2,5 miliona) dobio je Muzički centar za organizaciju Međunarodnog festivala kamernih horova, dok su najmanji iznos po 800.000 dobili Udruženje Art Kvart za Internacionalni džez festival i AD LIBITUM za Internacionalni festival umetnika harmonike.\nZa tradicionalne Gospojinske svečanosti koje organizuje Šumadijska eparhija Grad je izdvojio 1,4 miliona, dok su najmanje novca dobili Prva kragujevačka gimnazija za Pozorišne susrete (280.000) i Narodna biblioteka Vuk Karadžića za Dane kragujevačke knjige (240.000).\ntekst: V.G. foto: M.O.


Premijer Rusije Medvedev u jednodnevnoj poseti Beogradu - Dan u Beogradu\nNaslovna » BG svaštara » Politika » Premijer Rusije Medvedev u jednodnevnoj poseti Beogradu\nPremijer Rusije Dmitrij Medvedev u Beogradu\nNa Aerodromu „Nikola Tesla“ Medvedeva će dočekati premijerka Ana Brnabić. Sa svojim domaćinom, predsednikom Srbije Aleksandrom Vučićem, Medvedev će prisustvovati Prikazu sposobnosti Vojske Srbije „Sloboda 2019“ na batajničkom aerodromu (od 12.00).\nPosle svečanog dočeka ispred Palate Srbija, radnog ručka i razgovora, najavljeno je da će ruski premijer položiti venac na spomenik „Smrt fašizmu, sloboda narodu“ na Kalemegdanu.\nPosebna sednica Narodne skupštine na kojoj će se poslanicima obratiti premijer Rusije biće održana od 16.30.\nOd 20.00 u Sava centru Medvedev će prisustvovati svečanoj akademiji povodom 75. godišnjice oslobođenja Beograda u Drugom svetskom ratu, a posle toga će biti na večeri u Domu garde.\nPo saznanjima novinara novosti.rs ruskog premijera će čuvati više od 5.000 srpskih policajaca i pripadnika tajnih službi, kao i trideset ruskih bezbednjaka.\nSaobraćaj će biti privremeno zaustavljan u ulicama kojima će se voziti Medvedev. (danubeogradu.rs)\nTagovibg svaštara dmitrij medvedev oslobođenje beograda politika\nPrethodni Kreativni centar na 64. Sajmu knjiga\nSledeći Musicology: Gitarista benda Vulfpeck, Cory Wong, prvi put u Beogradu


Provajderi - Part 2\nProvajderi – Page 2 – Personal magazin\nTržište mobilne telefonije Srbije uskoro bi trebalo da dobije četvrtog operatora – SBB. Nakon godinu dana priprema, SBB je spreman da pruži uslugu mobilne telefonije koristeći infrastrukturu i mrežu jednog od…\nTelekom Srbija dodao Web TV paket\nTelekom Srbija Web TV ponuda je proširena za još jedan Web TV paket. Novi Pink + paket nudi korisnicima širok izbor Pink kanala: Pink Reality, Pink Film, Pink Plus, Pink Folk,…\nTelekom Srbija je pripremioza korisnike novu Internet promociju koja, osim brzog i pouzdanog Interneta, nudi i izuzetno povoljne Net pakete. Ukoliko se prijavite do 31. avgusta imate mogućnost da za…\nSBB Internet prva 3 meseca za 1 dinar\nNagrađeni 200.000. korisnik IPTV-a i 100.000. korisnik BOX paketa\nMladen Milosavljević iz Prokuplja i Radislav Stojanović iz Beograda dobitnici su nagrada za jubilarne korisnike IPTV-a i BOX paketa Telekoma Srbija. Vredne nagrade, telefone Samsung Galaxy S4, koje je obezbedila kompanija…


eKapija | KRIVOKAPIĆ: Fokus nove vlade na razvojnoj ekonomskoj politici\nIzvor: Mina | Srijeda, 02.12.2020.| 15:30\nKRIVOKAPIĆ: Fokus nove vlade na razvojnoj ekonomskoj politici\nFokus vlade u narednom periodu biće na razvojnoj ekonomskoj politici i unapređenju konkurentnosti, saopštio je mandatar Zdravko Krivokapić i dodao da je posebno važna konsolidacija javnih finansija i suzbijanje sive ekonomije uz pooštravanje kaznene politike.\nOn je u Skupštini kazao da će fokus, pored nezaobilazne slobode medija i funkcionalnosti pravosuđa, biti i na zdravoj životnoj sredini, doprinosu u borbi protiv naglih klimatskih promjena, adekvatnijoj socijalnoj politici i zapošljavanju.\n- Zalagaćemo se za smanjenje troškova u oblasti javne potrošnje, što će podrazumijevati više rada, reda i odricanja od privilegija, podsticanje prerađivačke industrije, proizvodnje hrane, IT sektora, turizma i svih akcija ekonomskog razvoja - onog koji je održiv i inkluzivan, baziran na inovacijama i znanju - naveo je Krivokapić u svom ekspozeu.\nUsmjeravanje kapitalnih investicija u strateške prioritete\nOn je rekao da će se zalagati i za usmjeravanje kapitalnih investicija u strateške prioritete Crne Gore, prije svega u energetsku i saobraćajnu infrastrukturu, unapređenje korporativnog upravljanja državnim preduzećima i njihovu depolitizaciju, promovisanje humane dualne ekonomije, oslonjene na porodična gazdinstva u sektorima poput poljoprivrede, miniindustrije, drvoprerade i turizma, kao i mjere ekonomskog oporavka i podrške oporavku privrede nakon pandemije koronavirusa.\n- S druge strane, crnogorska ekonomija ima slabu industrijsku bazu, a dodatno je ograničena malim tržištem i niskim tehnološkim znanjem domaćih kompanija. Spoljnotrgovinski deficit je i dalje visok, na nivou od oko 15 odsto bruto domaćeg proizvoda (BDP), i odraz je međunarodne nekonkurentnosti naše ekonomije - smatra Krivokapić.\nNezaposlenost, kako je dodao, ostaje visoka, naročito među ženama, mladima, Romima i nekvalifikovanim radnicima. Ulaganje u znanje i ljudske resurse vrlo je skromno, što se odražava na nizak nivo inovacija i produktivnosti preduzeća.\n- Procjena je da će pandemija dovesti do snažnog pada ekonomske aktivnosti u regionu, četiri do šest odsto, a u Crnoj Gori i znatno više s obzirom na zavisnost od turizma, te nedovoljnu diverzifikaciju ekonomije. Hiljade građana su u opasnosti da izgube posao - rekao je Krivokapić.\nPrema njegovim riječima, dosadašnji ekonomski rast nije bio dovoljno inkluzivan. Uz sve to, stanje u javnim finansijama je zabrinjavajuće.\nSnažan pad BDP-a\nKrivokapić je kazao da su, pored već prepoznatog Sporazuma, koji su lideri tri vladajuće koalicije potpisali, njihovi zajednički imenitelji konsolidacija javnih finansija uz presjek zatečenog stanja nakon preuzimanja vlasti, kao i odlučna borba protiv korupcije i organizovanog kriminala i suzbijanje sive ekonomije uz pooštravanje kaznene politike za krivična djela iz ovih oblasti.\n- Analiza stanja u oblasti javnih finansija ukazuje na sljedeće jasne podatke - za ovu godinu umjesto rasta desio se snažan dvocifren pad BDP-a, tako da će javni dug do kraja godine preći 80 odsto BDP-a. To je najvećim dijelom prouzrokovano izrazitim smanjenjem BDP-a, to jest ekonomske aktivnosti - ocijenio je Krivokapić.\nTo su, kako je dodao, zvanični podaci koji alarmatno upozoravaju da se javne finansije u Crnoj Gori nalaze u zoni ozbiljnog i zabrinjavajućeg stanja.\n- Procijenjena zaduženja za sljedeću godinu su jasna i biće veća od pola milijarde EUR, što svjedoči da nova vlast treba da se suoči sa obavezom pronalaska nedostajućih sredstava - rekao je Krivokapić.\nOn je kazao da, u odnosu na zatečeno stanje i mogućnosti, sve i kada bi računali na odličnu turističku sezonu u narednoj godini, ne postoji čarobni štapić koji bi mogao da riješi taj gorući problem.\n- Zato je u budućem periodu posebno važno pogoditi pravu mjeru fiskalne politike koja će značiti odgovoran pristup prema održivosti javnih finansija, ali ne na uštrb ekonomskog razvoja - smatra Krivokapić.\nJedan od strateških prioriteta nove vlade biće suzbijanje i smanjenje obima sive ekonomije kroz, između ostalog, uvođenje obavezne elektronske fiskalizacije.\n- Obavićemo reviziju i preispitivanje svih koncesionih ugovora sa prioritetom ugovora koji su se pokazali kao štetni za prirodne resurse i u kojima je oštećena država. Takođe će se donijeti deklaracija o trajnoj zabrani izgradnje malih hidroelektrana na crnogorskim vodotocima, kao i izmjena Zakona o energetici - naveo je Krivokapić.\nOn je zahvalio Evropskoj uniji (EU) i svim njenim državama članicama na do sada izdvojenoj hitnoj, najprije medicinskoj, a zatim i finansijskoj pomoći Crnoj Gori namijenjenoj borbi protiv pandemije Covid-19.\n- Posebno zadovoljstvo i zahvalnost osjećam zbog predstavljenog Ekonomskog i investicionog plana za Zapadni Balkan od 9 mlrd EUR, koji će EU realizovati u narednom sedmogodišnjem budžetskom periodu. Za Crnu Goru, kao proklamovanu ekološku državu, od velikog značaja biće pomoć za Zelenu agendu, a zatim i za transportnu i energetsku infrastrukturu, digitalizaciju, obrazovanje i inovacije - rekao je Krivokapić.\nOn je najavio da će nova vlada nastaviti saradnju s Međunarodnim monetarnim fondom (MMF) i Svjetskom bankom (SB), kao i da će sprovesti reformu državne uprave, javnih preduzeća i nadoknaditi budžetski deficit racionalizacijom na svakom mjestu.\nTranformacija javnih preduzeća\n- Naša je obaveza da u okvirima zakonodavstva i pravnog sistema razotkrijemo brojne finansijske i druge afere i da one, u okviru nezavisnog sudstva, dožive svoj epilog, uz odgovarajuće nepristrasno sankcionisanje - rekao je Krivokapić.\nOn je najavio i transformaciju javnih preduzeća, koja većinom posluju na granici rentabiinosti ili su gubitasi.\n- Nedopustivo je da se u današnjem vremenu ne obezbijede organizacione promjene sa prestrukturisanjem, koje će ozdraviti i urediti sistem državnih preduzeća po evropskim standardima. Vlada neće vršiti privatizaciju u prvoj godini djelovanja, ali će na osnovu ekonomskih pokazatelja i opšteg interesa napraviti detaljnu analizu i već krajem naredne godine imati jasnu strategiju budućeg djelovanja, koja će konkretno saopštiti najpovoljnija rješenja za buduće djelovanje - saopštio je Krivokapić.\nOn je podsjetio da su u toku neki tenderi od nacionalnog interesa i koji imaju snažan uticaj na budžet, poput davanja u koncesije na aerodroma ili Zakona o državnoj pomoći Montenegro Airlinesa.\n- Nakon što budemo u posjedu svih informacija, kroz detaijnu analizu donijećemo odluku koja bude najbolja za Crnu Goru - poručio je Krivokapić.\nOn je saopštio da se Crna Gora trenutno suočava sa najvećim deficitima i da je tu najteže pokrenuti stvari sa "mrtve tačke".\n- Jedan od modela koji ćemo primijeniti je model humane dualne ekonomije. Uspjeh ne zavisi samo od volje i odlučnosti. Tu postoje i objektivni i subjektivni problemi, pitanja finansijskih dugova, nasljeđa prošlosti, povezanlh poslova i monopola - kazao je Krivokapić.\nInvesticije i nova radna mjesta\nNeophodno je, prema riječima Krivokapića, i otvaranje novih radnih mjesta, za šta su potrebne investicije i investitori, prevashodnu na sjeveru, da bi se ublažila ekonomska diskriminacija i zadržala omladina.\n- Ekonomska diplomatija i privlačenje kredibilnih investitora mora biti jedan od zadataka naše spoljne politike. Diplomatsko-konzularna predslavništva će u bliskoj koordinaciji sa resornim ministarstvima biti u obavezi da efikasno i intenzivno promovišu investicione potencijale Crne Gore - rekao je Krivokapić.\ndržavnoa pomoć za Montenegro Airlines\nZakon o državnoj pomoći za Montenegro Airlines\ndavanje aerodroma u koncesiju


Nikolić pred Vojvodinu: Priča o favoritu ne pije vodu\nTrener fudbalera Partizana Marko Nikolić rekao je da ne postoji favorit protiv Vojvodine u derbiju 18. kola Superlige, istakavši da su Novosađani često znali da budu neprijatan rival crno-belima i da sada očekuje novi neizvestan duel.\n- Pokušaćemo u Novom Sadu da nastavimo dugu i uspešnu seriju (12 pobeda i remi). Priča o tome ko je favorit ne pije vodu, a ne znam da tako merim ni protiv slabijih timova od Vojvodine. Često je znala da bude nezgodan rival Partizanu i verujem da će i sada biti neizvesno - rekao je Nikolić.\n- To je ono što je sigurno u momentima kada se susrećemo sa brojnim problemima poslednjih meseci, sada kadrovskim - objasnio je Nikolić, koji u Novom Sadu zbog suspenzija neće moći da računa na Nikolu Milenkovića i Uroša Đurđevića, dok je neizvestan nastup Evertona Luiza zbog virusa.\n- Sa time se stalno susrećemo i smatram da je normalno. Bilo bi dobro da se sve utakmice u Superligi igraju na taj način. Sve to garantuje dobar i zanimljiv fudbal na ovom meču - zaključio je trener crno-belih.\nUtakmica 18. kola Superlige između Vojvodine i Partizana igra se u sredu od 18 sati na stadionu Karađorđe u Novom Sadu.\nFKV Bice nam zadovoljstvo da te ugostimo Nikolicu, posaljemo kuci sa tri komada u mrezi.\nnnikola Steta sto Tomic ranije nije smenjen....\ner prosli put rece nema jakih fudbalskih liga pa ce neko doci da gleda tvoj klub.2000 puna kapa.\nPogledajte sve komentare 3 od 4


VOZILA BUDUĆNOSTI: Tesla u pregovorima s Njemačkom i Holandijom za izgradnju europske gigafabrike - GlobalCir\nAmerička kompanija Tesla radi na sprovođenju plana da svoju četvrtu “Gigafabriku” napravi u Europi. Kako prenosi Wall Street Journal, čelnici Tesle su razgovarali sa vlastima Njemačke i Holandije o mogućoj izgradnji pogona u jednoj od ove dvije zemlje.\nU Tesli su prvobitno obavili preliminarne razgovore sa predstanicima dvije njemačjke savezne države, kako bi pronašli lokaciju za fabriku u kojoj bi se pravili automobili i baterije. Mediji prenose da su pregovori tek počeli pa nije sigurno da će dovesti do dogovora.\nIzvršni direktor Tesle Elon Musk je u junu na Twiteru napisao da je primarni cilj kompanije da europsku fabriku napravi u Njemačkoj, blizu zemalja Beneluksa. Ako bi se Tesla odlučila za takvu lokaciju, pogon bi se dopunjvao sa svojim inženjerskim odeljenjem u njemačkom gradiću Pruemu.\nTesla hrabro ulazi u planove o izgradnji nove fabrike iako još uvijek nije završena prva u SAD.\nUprkos tome, kompanija je prošlog mjeseca postigla i dogovor sa vladom Kine o izgradnji treće “Gigafabrike” u Šangaju.\nTesla planira da pomoću novih fabrika poveća proizvodnju Modela 3 i sljedeće godine počne da pravi i mali crossover, model Y.\nOsim toga, kompanija radi na razvoju i električnog šlepera Semi, kamioneta i električnog hiperautomobila.\nPrema tvrdnjama Muska, Tesla je na putu da ima pozitivan priliv keša ove godine, iako je prije samo nekoliko mjeseci prijetilo da upadne u velike probleme.


Back TURIZAM TURISTIČKE ORGANIZACIJE Novi Bečej most turističke i privredne saradnje Vojvodine i Mađarske\nsreda, 04 mart 2020 08:32\nSredinom novembra prošle godine, u nekadašnjoj zgradi vranjevačke opštine u Novom Bečeju svečano je otvorena prva Informativna kancelarija Privredne komore Budimpešte u Vojvodini. Reč je o produbljivanju saradnje vezane, pre svega, za razvoj infrastrukture, turizma, sporta i kulture. Primarna uloga Kancelarije je da poveže privrednike i lokalne samouprave, ne samo iz Novog Bečeja, već iz cele Vojvodine sa Privrednom komorom Budimpešte i Vladom Republike Mađarske u cilju intenziviranja prekogranične saradnje i skraćenja puta ka fondovima Evropske unije, te pružanja podrške i pomoći prilikom odabira poslovnih partnera i investicija iz Srbije i Mađarske.\nPo rečima predsednika opštine Novi Bečej, gospodina Saše Maksimovića, da na osnovu privrednih, turističkih, organizacionih kapaciteta Novog Bečeja, a na osnovu dosadašnje saradnje, sagledavajući današnji razvoj kroz prizmu istorijskih događanja, izbor ove banatske varoši za središte Kancelarije, nije slučajan.\nZato je prisustvo gospodina Saše Maksimovića na 43. Međunarodnom sajmu turizma u Budimpešti, krajem februara, gde je u organizaciji Pokrajinskog sekretarijata za privredu i turizam, Privredne komore Vojvodine (PKV) i Turističke organizacije Vojvodine prezentovana turistička ponuda Novog Bečeja, sa više od trideset turističkih destinacija severne srpske pokrajine, bilo očekivano.\n- Novi Bečej koristi svaku priliku da prezentuje svoje potencijale koje su, nažalost u prethodnom peridu zapostavljeni. Redovni smo učesnici Sajma turizma u Beogradu, Sajma turizma u Sofiji i Budimpešti, trudeći se da predstavimo sve ono što Novi Bečej ima nudi. Novi Bečej je grad manifestacija, ali daleko da je samo to. Manje je poznato da su na svega 15 km od centra Novog Bečeja nalazi arheološki lokalitet „Borđoš" sa tragovima naselja iz vinčanskog kasno neolitskog perioda, starog 7.000 godina, kao i nalazište „Matejski brod“ čiji ostaci svedoče o prisustvu ljudskog naselja od mlađeg kamenog doba (2500. godine pre nove ere), preko kasno bronzanog doba (1500 - 1000. godina pre nove ere) do srednjeg veka. Poslednjih godina monumentalna građevina Arača, na potezu „Sedmiter“, podignuta početkom XIII veka na temeljima crkve iz XI veka, baštini zajedničku priču iz istorije ugarskog i srpkog stanovništva. Konzervatorske i arheološke radove na lokalitetu Arača u novije vreme povereni su Muzeju Vojvodine i Pokrajinskom zavodu za zaštištu spomenika kulture u okviru prekogranične saradnje Mađarska - Srbija. Od pre tri godine Turistička organizacija opštine Novi Bečej, organizuje manifestaciju „Srenjovekovni piknik na Arači“ u saradnji sa Janošem Verom, vodećim članom Gastronomskog udruženja za očuvanje tradicije „Vitezovi slobodne vatre“ iz Mađarske, kao i Udruženjem građana „Arač 95“, u takmičenju u tradicionalnom kuvanju i prikazu viteških borbi.\nU Novom Miloševu se nalazi jednistveni Muzej traktora „Žeravica“, a posebna atrakcija, za koju je pripremljena projektna dokumentacija i rekonstrukcija treba da počne, je Žitni magacin nedaleko od strogog centra Novog Bečeja, podignut između 1778. i 1780., najstariji objekat tehničke kulture u Vojvodine. Bio je jedan od najvećih te vrste, s obzrom da je iz novobečejske, najprometnije luke za distribuciju žita u Monarhiji, za Beč i dalje baržama prevoženo žito od početka XVIII do kraja XIX veka - istakao je predsednik.\nPo njegovim rečima, Novi Bečej ima tu sreću da je zadržao multietničnost i multikulturanost, i da je mnogo toga zajedničkog u različitom periodu srpske i mađarske egzistencije na ovom prostoru. Zato su mađarski turisti česti gosti manifestacija, posebno one najveće, Velikogospojinske, a domaćini svake godine organizuju nastup neke od grupa iz ove susedne zemlje.\nPredsednik dodaje da još ni izbliza nije zadovoljan dolaskom kako mađarskih turista, tako i privrednika iz ove zemlje, i da su Novi Bečej, Vojvodina i Srbija još uvek za naše severne susede „neistražena teritorija“, kao i da su nastojanja lokalne samouprave i Turističke organizacije opštine Novi Bečej, da se ovakva situacija što skorije promeni.


Anonymousi zaprijetili Gazpromu: Upravo ste sebi nacrtali još veću metu na leđima – Visokoin.com\nNakon što su Poljska i Bugarska odbile plaćati plin u rubljima, ruski energetski div Gazprom odlučio je obustaviti sve isporuke plina tim zemljama.\nDok Ukrajinci govore da je to potez s kojim Rusija ucjenjuje EU oko energije, iz Kremlja su komentirali kako je to samo posljedica “nezapamćenih neprijateljskih poteza” koji su povučeni protiv Rusije.\nNa ovu najavu prekida isporuke plina reagirao je i hakerski kolektiv Anonymous koji od početka ruske invazije na Ukrajinu pokušava dati svoj doprinos u ovom sukobu. Oni to rade na svoj način – hakiranjem i objavom ruskih tajnih dokumenata, a među inim, već im se na virtualnom nišanu našao i Gazprom, odnosno ruska kompanija Gazprom Linde Engineering koja je nastala saradnjom Gazproma i Lindea.\nAnonymous su se nedavno dokopali velike količine podataka te kompanije te su objavili 768 hiljada njihovih mailova. U novoj objavi na Twitteru, iznad informacije o Gazpromovom prekidu isporuke plina napisali su kako sada imaju još veću metu na svojim leđima.\nŠto će konkretno napraviti, tek ćemo vidjeti, no jasno je kako tokom sljedećih dana možemo očekivati hakerske napade na tu kompaniju.


Rusija zabranila slike našminkanog Putina - Dnevni list Danas\nPočetna » Svet » Rusija zabranila slike našminkanog Putina\nCenzura radi zaštite ugleda predsednika\nKorisnici društvenih mreža u Rusiji šire slike uprkos zabrani. Odluka ruskog ministarstva pravde zabavila je mnoge\n0Piše: DanasOnline 06. aprila 2017. 21.00\nSlika je stavljena na listu zabranjenog „ekstremističkog“ materijala ruskog ministarstva pravde koja inače sadrži 4.074 inkriminisanih odrednica. U odrednici 4.071 se kaže da poster, na kojem je Putin sa našminkanim kapcima i usnama, podrazumeva „navodnu nestandardnu seksualnu orijentaciju predsednika Ruske Federacije“. Nejasno je, navodi Gardijan, na koju je tačno sliku ministarstvo mislilo ali se smatra da je ona slična slici viđenoj na protestima protiv ruskih antigej zakona. Pretpostavlja se da u opticaju ima veoma mnogo fotošopiranih slika na kojima je Putin prikazan sa šminkom.\nFotošopirana šminka na Putinovim slikama postala je uobičajena pošto je Rusija 2013. usvojila zakon kojim se zabranjuje gej propaganda. Prema pisanju Moskov tajmsa, zabrana je rezultat presude jednog regionalnog suda iz maja 2016. Izvesni AV Cvetkov, kako se navodi, je na internet pored ostalih slika stavio i jednu na kojoj su Putin i ruski premijer Dmitrij Medvedev prikazani u nacističkim uniformama. Prema sudskoj dokumentaciji, AV Cvetkov je takođe širio rasističke slike. Sud je zabranio desetak slika objavljenih od juna 2013. do oktobra 2014. Istovremeno je sa Vkontakte, najveće društvene mreže u Rusiji, uklonjen njegov profil.\nBrzom pretragom ruskih društvenih mreža može se videti da neki korisnici šire slične slike Putina uprkos zabrani. Odluka ruskog ministarstva pravde zabavila je mnoge korisnike, navodi britanski list.\nDmitrij Peskov, pres-sekretar Kremlja, rekao je agenciji Tass da nije video sliku. Tvrdeći da je Putin „sasvim otporan na takve vulgarnosti“, Peskov je rekao: „Naši zakoni imaju, recimo, izvestan kodeks kojim se brane čast i dostojanstvo građana, uključujući predsednika. Pojedinci treba da se rukovode tim normama, tako da nažalost, ne mogu da kažem ništa“. Ranije ove nedelje, podseća Gardijan, Putin je podržao cenzuru interneta koja postoji u Kini. „Nemarna kvazisloboda na internetu ne postoji više nigde“, rekao je Putin.


Rozberg produžio ugovor sa Mercedesom - ATA Stars\nRozberg produžio ugovor sa Mercedesom\nHome/cVesti - sportovi/Formula 1/Rozberg produžio ugovor sa Mercedesom\nNemački automobilista Niko Rozberg produžio je danas ugovor sa ekipom Mercedesa i voziće za taj tim u Formuli 1 do kraja 2013. godine. Prethodnih dana nemački mediji pominjali su mogućnost da Rozberg sledeće sezone u Ferariju zameni Brazilca Felipea Masu.\n-Veoma sam zadovoljan zbog produžetka saradnje. Hoću da pomognem da naša ekipa postane najbolja u ovom takmičenju. Radujem se onome što nas čeka u budućnosti – rekao je Rozberg nakon potpisivanja novog ugovora.\nPovezana vest: Lekar: Situacija ozbiljna, Šumaher se bori za život\nRozberg u ekipi Mercedesa vozi sa sedmostrukim svetskim prvakom i zemljakom Mihaelom Šumaherom.\n-Oduševljen sam, jer znam da je Niko vozač koji može da nam donese pobede i titule. Prethodne dve sezone je vozio veoma dobro i beležio zapažene rezultate – rekao je prvi čovek ekipe Mercedes Ros Bron.\nMercedes je prošle godine osvojio četvrto mesto u konkurenciji konstruktora, a i u sezoni na izmaku im se smeši ta pozicija.\nPovezana vest: Lotus predstavio bolid za sledeću sezonu\nBy ATA Stars Redakcija|2011-11-10T13:54:34+01:00novembar 10th, 2011|Formula 1|0 Comments


EP odobrio transformaciju kancelarije EU za azil u agenciju | EurActiv Serbia\nEP odobrio transformaciju kancelarije EU za azil u agenciju\nEvropski parlament usvojio je zakon koji predviđa jačanje kapaciteta i nadležnosti dosadašnje Evropske kancelarije za podršku azilu (EASO). Nova Evropska agencija za azil sa proširenim mandatom treba da doprinese harmonizaciji evropskog sistema azila i olakša saradnju članica EU u toj oblasti.\nEvroposlanici su odobrili novi mandat koji daje veće operativne i tehničke kapacitete EASO, kancelariji osnovanoj 2011. godine čije je sedište u Valeti, na Malti, saopštio je Evropski parlament.\nU zakonu se navodi da će se, u skladu sa tim proširenim nadležnostima, EASO ubuduće zvati Evropska agencija za azil.\nPrerastanje kancelarije EASO u agenciju EU deo je sveobuhvatne reforme evropskog sistema azila EU, koji je u septembru 2020. predložila Evropska komisija.\nCilj reforme je stvaranje koherentnog evropskog sistema azila koji dobro funkcioniše, a predlog komisije, između ostalog, predviđa bržu proceduru odlučivanja o dodeli azila na samim spoljnim granicama EU, ali i bržu repatrijaciju odbijenih tražilaca.\nEvropski parlament saopštio je da će Agencija za azil zemljama EU, na njihov zahtev, pružati operativnu i tehničku pomoć.\nU to, kako se navodi, spada i "podrška prilikom identifikacije i registracije stranih državljana, podrška nacionalnim organima u vođenju postupka dodele međunarodne zaštite, uključujući i krizne situacije i preseljenja, kao i generalno u sprovođenju jedinstvenog evropskog sistema azila (CEAS)".\nAgencija će biti zadužena i za izradu operativnih standarda, analiza i smernica kao i za obuku u oblastima vezanim za sprovođenje politike azila.\nU Agenciji za azil će, na zahtev evroposlanika, biti stvorena i nova funkcija Poverenika za ljudska prava, koji će biti zadužen za novouvedeni mehanizam za žalbe.\nPoverenik će ujedno biti zadužen da obezbedi da sama agencija u sprovođenju politike azila poštuje osnovna ljudska prava.\nBiće obrazovan i rezervni tim od najmanje 500 stručnjaka za azil iz zemalja EU, koji će po potrebi uz eksperte same agencije moći brzo da budu angažovani na terenu i pružaju operativnu pomoć.\nZakon predviđa da od 2024. godine Agencija počne da nadzire kako članice EU sprovode pojedine aspekte jedinstvenog sistema azila, da bi se identifikovali eventualni nedostaci.\nTa kontrola će se, između ostalog, odnositi na poštovanje kriterijuma za dodelu međunarodne zaštite tražiocima azila, uključujući i poštovanje osnovnih prava, prava dece i pravila postupka, kao i na uslove smeštaja tražilaca zaštite, navodi se u saopštenju.\nIzvestilac Evropskog parlamenta, bugarska evroparlamentarka Elena Jončeva ocenila je da usvajanje nove regulative predstavlja "istorijski trenutak u reformi jedinstvenog evropskog sistema azila" i da je postavljen kamen temeljac za novi sistem.\nMeđutim, kako navodi agencija Frans pres, mnogi delovi reforme sistema azila su i dalje predmet sporenja među zemljama EU i još ni izdaleka nisu dobili zeleno svetlo.\nIstočne članice EU odbijaju te planove uz primedbu da oni i dalje barataju kvotama za raspodelu izbeglica i migranata unutar EU.\nSa druge strane, zemlje na spoljnim granicama kroz koje najveći broj migranata ulazi u EU, kao što su Italija ili Grčka, smatraju da planovi ne previđaju pravednu podelu tereta.\nEvropska komesarka za unutrašnje poslove Ilva Johanson izjavila je ranije da je potrebno da se u EU odluke o azilu donose brže i poštenije i da budu istog kvaliteta širom Unije.\nPrema njenim rečima, nova agencija takođe će pomoći EU da se sa krize prebaci na pripravnost i odgovor, što je ključni korak ka održivom upravljanju migracijama u Evropi.


Ban Ki Mun u izveštaju podržao plan Beograda i UN\nTanjug\t25.11.2008 15:55\nIzveštaj generalnog sekretara Ujedinjenih nacija Ban Ki Muna o Kosovu i Metohiji, sinoć dostavljen članicama Saveta bezbednosti UN, sadrži šest tačaka o rekonfiguraciji UNMIK-a dogovorenih sa zvaničnim Beogradom, izjavio je Tanjugu neimenovani strani diplomata.\nBan je u izveštaju pozdravio saglasnost vlasti u Beogradu sa planom u šest tačaka, dok su četiri tačke koje su predložile privremene institucije samouprave u Prištini primljene k znanju i date u aneksu 1 izveštaja.\nBan je u izveštaju konstatovao da su vlasti u Prištini odbacile plan u šest tačaka o rekonfiguraciji UNMIK-a, ali i naveo da je dobro što te privremene institucije žele da sarađuju sa misijom EU na Kosmetu (Euleks).\nU izveštaju se navodi da će Euleks delovati u neutralnom okviru UN i da će redovno podnositi izveštaj svetskoj organizaciji. Euleks će biti raspoređen na čitavoj teritoriji Kosmeta u koordinaciji s UNMIK, stoji u izveštaju generalnog sekretara.\nRekonfiguracija UNMIK je u ovom trenutku ubrzana s obzirom na situaciju na terenu, naveo je Ban Ki Mun, prenosi neimenovani diplomata.\nPrema istom izvoru, sednica Saveta bezbednosti UN o Kosmetu još nije zakazana, ali se očekuje da bi mogla biti održana u sredu ili u petak.\nPortparol generalnog sekretara UN Brenden Varma izjavio je ranije Tanjugu da je Banov izveštaj dostavljen ambasadorima zemalja-članica Saveta bezbednosti i da dokument još nije spreman za objavljivanje. Varma je dodao da bi izveštaj mogao biti objavljen u narednim satima.\nPlanirano je da posle izveštaja generalnog sekretara, Savet bezbednosti UN predsedničkim saopštenjem usvoji Banove preporuke čime bi bilo dato "zeleno svetlo" za raspoređivanje Euleksa.